GwerthwchiGymru - gwerthu i'r sector cyhoeddus\nChwilio am gontractau sector cyhoeddus a sector preifat\nDatgelu gwybodaeth yn eich tendr\nEfallai y bydd cyfleoedd i'ch busnes ddarparu nwyddau, gwaith neu wasanaethau i'r sector cyhoeddus, naill ai drwy gontract uniongyrchol neu drwy ddod yn is-gontractwr. Prif fanteision cyflenwi i gwsmeriaid yn y sector cyhoeddus yw eu bod:\nyn hirsefydledig ac yn sefydlog\nyn eich talu'n brydlon fel arfer\nyn penderfynu pa gyflenwr i'w ddefnyddio ar sail deg ac agored\nyn ymgymryd â'r broses gaffael yn unol â rheoliadau sydd ar gael i'r cyhoedd\nMae'r sector cyhoeddus yn cynnwys:\nadrannau ac asiantaethau Llywodraeth y DU\ngweinyddiaethau datganoledig, gan gynnwys Llywodraeth Cymru\nYn ogystal â defnyddio GwerthwchiGymru, mae sawl ffordd o chwilio am gontractau sector cyhoeddus. Gweler y dudalen ar chwilio am gontractau sector cyhoeddus a sector preifat yn y canllaw hwn.\n2. Defnyddio GwerthwchiGymru\nMae GwerthwchiGymru yn wasanaeth ar-lein am ddim i'ch helpu i ddod o hyd i wybodaeth am gontractau a chyfleoedd gyda'r gwasanaeth cyhoeddus yng Nghymru a Chontractwyr Arweiniol. (Prif gontractwr sydd wedi ennill contract sector cyhoeddus ac sy'n gallu is-gontractio cyfleoedd i fusnesau eraill yw'r rhain).\nUnwaith y byddwch wedi cofrestru, gallwch ddefnyddio GwerthwchiGymru i wneud y canlynol:\nchwilio am gyfleoedd cyfredol\nderbyn rhybuddion am gyfleoedd a cheisiadau am ddyfynbrisiau newydd\ncysylltu gyda phyrth eraill yn ogystal â GwerthwchiGymru i gynnal eich tendrau\ndefnyddio'r blwch postio ar-lein i gyflwyno ymatebion\ngweld Hysbysiadau Gwybodaeth Ymlaen Llaw (PIN) a chyfleon ar gyfer y dyfodol\nedrych am fanylion tendrau a chontractau blaenorol\ndod o hyd i wybodaeth gyswllt a phroffiliau cyrff cyhoeddus\nchwilio am y newyddion a'r digwyddiadau caffael diweddaraf\nGallwch weld y rhestr lawn o fanteision a chofrestru am ddim yma a gweld ein fideo bychan sy'n egluro Pam ddylech gofrestru gyda GwerthwchiGymru.\nMae gan GwerthwchiGymru fanylion:\ncontractau gwerth isel (islaw'r trothwy ar gyfer hysbysebu ledled yr UE)\ncontractau gwerth uwch (y mae rhaid iddynt gael eu hysbysebu ledled yr UE)\ncyfleoedd is-gontractio - contractau gan gontractwyr arweiniol sydd wedi ennill contractau sector cyhoeddus\nBydd pob hysbysiad o gontract yn cynnwys:\ndisgrifiad byr o'r hyn y mae'r Prynwr ei eisiau, gwerth y contract a gwybodaeth berthnasol arall\nmanylion y dyddiad cau ar gyfer ymateb\nmanylion y sawl y dylid cysylltu â hwy neu ble y gellir dod o hyd i wybodaeth bellach\nmewn rhai achosion, atodir dogfennau tendr\nMae'r hysbysiadau hyn yn rhoi gwybodaeth am brosiectau posibl yn gynnar ac yn galluogi Cyflenwyr i ymgysylltu â chyrff cyhoeddus ar gam cynnar cyn bod y broses gaffael yn dechrau'n ffurfiol.\nMae GwerthwchiGymru hefyd yn cynnwys manylion contractau a ddyfarnwyd, hy pan fo'r broses dendro wedi gorffen.\nGallwch ddod o hyd i'r canlynol:\ni bwy y dyfarnwyd y contract\ngwerth y contract\ny meini prawf a ddefnyddiwyd i ddewis y cyflenwr\np'un allai'r cyflenwr/cyflenwyr is-gontractio rhywfaint o'r gwaith ai peidio\nDechrau defnyddio GwerthwchiGymru\nCofrestrwch ar-lein am ddim a dechreuwch ddefnyddio GwerthwchiGymru\n(Mae'n bwysig bod eich proffil yn gywir er mwyn sicrhau eich bod yn derbyn yr hysbysiadau cywir ac er mwyn i Brynwyr wybod yn union pa wasanaethau rydych yn eu darparu a ble rydych yn fodlon darparu'r gwasanaethau hynny).\nMae gwybodaeth ar ddefnyddio'r wefan ar gael yn y canllawiau i ddefnyddwyr y wefan.\n3. Chwilio am gontractau sector cyhoeddus a sector preifat\nGallwch gael gwybodaeth am gontractau sector cyhoeddus drwy:\nhysbysebion mewn papurau newydd lleol a chenedlaethol a chylchgronau masnach a phroffesiynol\nymchwilio i gontractau y tu allan i'ch sector busnes a allai gynhyrchu contractau eilaidd i chi, ee os caiff bloc swyddfa newydd ei adeiladu, bydd angen carpedi, desgiau, arwyddion, deunydd ysgrifennu, gwasanaethau glanhau ac ati\nrhwydweithio a chysylltu â busnesau eraill\nymchwilio i gwsmeriaid posibl a meithrin cysylltiadau â hwy\nmynd ar drywydd adroddiadau yn y wasg ac adroddiadau eraill - efallai bod cwmni yn ehangu neu'n is-gontractio rhan o archeb fawr\nYn ogystal â defnyddio GwerthwchiGymru, gallwch hefyd ddod i wybod am gyfleoedd yn y sector cyhoeddus drwy:\nchwilio am hysbysiadau o gontractau mewn papurau newydd a chylchgronau masnach\nchwilio am gontractau sector cyhoeddus gwerth uchel mewn gwledydd eraill yn yr Undeb Ewropeaidd (UE) ar wefan Tenders Electronic Daily (TED)\ncysylltu â Menter Ymchwil Busnesau Bach (SBRI), sy'n darparu cyllid ar gyfer cynhyrchion newydd\ncysylltu â'ch Rhwydwaith Menter Ewrop lleol ar wefan Rhwydwaith Menter Ewrop\ngweld gyfleoedd gan yr heddlu a'r gwasanaethau brys ar wefan bluelight.gov.uk\nAr gyfer cyfleoedd tendro yn Lloegr, yr Alban a Gogledd Iwerddon gweler:\nContracts Finder am gyfleoedd gyda Llywodraeth y DU\nPublic Contracts Scotland am gyfleoedd gyda chyrff sector cyhoeddus yn yr Alban\neSourcing NI am gyfleoedd gyda chyrff sector cyhoeddus yng Ngogledd Iwerddon\n4. Y broses gaffael\nMae'n rhaid ymgymryd â gweithgarwch Caffael Cyhoeddus yn unol â'r gofynion yn rheoliadau Caffael yr UE. Er enghraifft, ni ellir dyfarnu tendrau cystadleuol uwchlaw trothwyon penodol i fusnesau yn seiliedig ar eu lleoliad daearyddol yn unig. Mae'n rhaid i brynwyr lynu wrth reolau anwahaniaethol er mwyn sicrhau y dilynir proses deg a thryloyw.\nGallwch gael rhagor o wybodaeth am drothwyon yma.\nNodir amserlenni gofynnol (isafswm) ar gyfer cyhoeddi hysbysiadau, gwahodd tendrau, derbyn dogfennau ac ati ym mhob un o'r gweithdrefnau. Dylech ystyried cymhlethdod y contract a'r amser sydd ei angen i lunio tendrau wrth gyflwyno eich un chi.\nMae'r amserlenni gofynnol yn amrywio yn ôl y weithdrefn a ddefnyddir a chânt eu cynnwys yn y pum gweithdrefn gaffael ganlynol ar gyfer tendrau sector cyhoeddus sydd uwchlaw trothwyon yr UE:\n1. Gweithdrefn Agored\nProses dendro ffurfiol yw hon a gall unrhyw gyflenwr sydd â diddordeb mewn cyflwyno tendr wneud hynny. Gallwch ofyn am ddogfennau tendr drwy'r Gwahoddiad i Dendro ac anfon ymateb - o fewn 52 diwrnod i gyhoeddi hysbysiad contract fel arfer. Gweler y dudalen yn y canllaw hwn ar y broses dendro.\n2. Gweithdrefn Gyfyngedig\nProses dau gam yw hon sy'n eich galluogi i gymryd rhan mewn proses ddewis i gyrraedd rhestr fer cyn yr anfonir unrhyw ddogfennau tendr atoch. Bydd angen i chi ddatgan eich diddordeb drwy gwblhau holiadur cyn-gymhwyso a bydd hyn yn cymryd o leiaf 37 diwrnod fel arfer. Gweler y dudalen yn y canllaw hwn ar y broses dendro.\nAr yr ail gam, gwahoddir y cyflenwyr ar y rhestr fer i ymateb i Wahoddiad i Dendro. Gweler y dudalen yn y canllaw hwn ar y broses dendro. Yna, caiff y tendrau cyfyngedig hyn eu gwerthuso a chaiff y contract ei ddyfarnu. Bydd gennych o leiaf 40 diwrnod i gyflwyno'ch tendrau fel arfer.\nDylid nodi fod posibilrwydd y bydd yr amseroedd uchod yn cael eu lleihau os yw’r broses dendro’n un electronig. Fel rheol hefyd, ceir cyfnod sefyll yn stond rhwng penderfynu ar y dyfarniad contract a'i ddyfarnu'n ffurfiol ac fe all y cyfnodau hyn amrywio.\n3. Deialog Cystadleuol\nMae'r weithdrefn hon ar gael ar gyfer prosesau caffael cymhleth pan ystyrir na fyddai modd dyfarnu'r Contract drwy weithdrefn Agored na gweithdrefn Gyfyngedig. Gan na all y Prynwr gynhyrchu Gwahoddiad i Dendro/manyleb gofynion gyflawn, aiff ati i drafod ei anghenion â chyflenwyr dethol er mwyn llunio ateb manwl.\nMae'r weithdrefn hon yn galluogi Prynwyr i ddechrau deialog â chyflenwr dethol sy'n hyblyg ac a all gynnwys cyflwyniadau ysgrifenedig a chyfweliadau. Ar ddiwedd y deialog, gofynnir i'r cyflenwyr a ddewisir gyflwyno eu tendrau.\n4. Gweithdrefn Wedi'i Negodi\nMae'r weithdrefn hon yn galluogi Prynwyr i ymgynghori â Chyflenwyr sydd wedi cymhwyso ymlaen llaw a negodi telerau'r contract. Dim ond o dan amgylchiadau eithriadol y defnyddir y weithdrefn hon, megis:\npan fo brys mawr\npan mai cyflenwr yw unig ffynhonnell y nwyddau neu'r gwasanaeth sydd ei angen\npan mai dim ond drwy broses negodi y gellir pennu'r union fanyleb\n5. Systemau Prynu Dynamig\nMae System Brynu Ddeinamig yn system gwbl electronig y gellir ei sefydlu i brynu nwyddau, gwasanaethau neu waith cyffredin. Dim ond oes gyfyngedig sydd ganddi.\nRhaid defnyddio rheolau Gweithdrefn Agored [LINK] i'w sefydlu ac os byddwch yn bodloni'r meini prawf dethol, gallwch gyflwyno tendr yn egluro sut rydych yn bodloni'r gofynion. Gallwch wneud hyn unrhyw bryd yn ystod oes y contract gan fod yn rhaid iddo aros ar agor ac, os byddwch yn cydymffurfio â'r fanyleb, gallwch gael eich derbyn.\n5. Mathau o gontractau\nDyma'r prif fathau o gontractau y gallech eu gweld mewn gweithgarwch caffael yn y sector cyhoeddus:\nPryniannau untro – fe'u defnyddir ar gyfer cytundebau byrdymor i gyflenwi nwyddau a gwasanaethau i fodloni gofyniad unigol.\nCytundeb fframwaith – trefniant rhwng un Prynwr neu fwy ac un Cyflenwr neu fwy sy'n pennu'r telerau (megis pris ac ansawdd) y gall y cyflenwr ymrwymo i gontractau â'r Prynwr yn y dyfodol oddi tanynt. Nid oes rhaid i'r Prynwr brynu unrhyw beth o dan gytundebau fframwaith.\nGallant gael eu sefydlu gan ddefnyddio gweithdrefn Agored, gweithdrefn Gyfyngedig, gweithdrefn Wedi'i Negodi neu Ddeialog Cystadleuol. Mae Prynwyr yn gwahodd darpar gyflenwyr i gynnig eu hunain ar gyfer y fframwaith ac yn dewis yr un/y rhai sydd fwyaf abl i wneud y gwaith. Mae hyn yn golygu y gellir cytuno ar fanylebau, telerau cyflawni, prisiau, a thelerau ac amodau'r contract heb fod angen defnyddio proses dendro lawn bob tro.\nUnwaith y caiff y fframwaith ei sefydlu, gwneir contractau unigol drwy gydol cyfnod y cytundeb, hyd at uchafswm o bedair blynedd fel arfer. Os oes mwy nag un Cyflenwr addas ar y fframwaith, gellir cynnal 'cystadleuaeth fach' i benderfynu pwy fydd yn cael y contract.\nContractau yn ôl y gofyn – fe'u defnyddir i gyflenwi swm penodol o nwyddau neu wasanaethau dros gyfnod penodol. Caiff y nwyddau neu'r gwasanaethau eu darparu naill ai yn ôl amserlen gyflawni neu drwy archebion gwahanol a osodir 'yn ôl y gofyn' yn erbyn y contract. Mae'r contract hwn yn debyg i gytundeb fframwaith ar wahân i'r ffaith ei fod yn gontract cyfreithiol rhwymol gyda'r cyflenwr i brynu nwyddau a gwasanaethau.\nContractau tymor – contractau sy'n weithredol dros gyfnod penodol o amser.\nIs-gontractio – defnyddir y contract hwn ar gyfer Cyflenwyr a fydd yn dirprwyo rhan o gontract i gontractwr arall, gan fod llawer o gontractau gwerth uwch y llywodraeth yn cael eu dyfarnu i gwmnïau mawr. Fodd bynnag, gall busnesau llai o faint barhau i is-gontractio â'r cwmnïau hyn a gallant ffurfio consortiwm â Chyflenwyr eraill i gytuno i gydweithio er mwyn tendro ar gyfer y contractau hyn neu ddarparu gwasanaethau cyhoeddus eraill.\n6. Y broses dendro\nMae'r sector cyhoeddus a phrynwyr yn cyrchu cynhyrchion, gwaith a gwasanaethau drwy ddefnyddio'r broses ganlynol:\nDiffinio'r strategaeth gaffael - mae'r Prynwr yn diffinio ei nodau, yn penderfynu ar yr hyn sydd ei angen ac yna'n penderfynu sut y caiff yr ymarfer caffael ei gynnal. Mae hyn yn cynnwys dewis y math o gontract a'r weithdrefn gaffael.\nGwahodd tendrau - Mae'r Prynwr yn gwahodd cyflenwyr i ddatgan diddordeb, er enghraifft drwy GwerthwchiGymru. Mewn rhai achosion, bydd yn rhaid i chi gymhwyso ymlaen llaw (gweler Holiadur Cyn-Gymhwyso) [LINK] cyn i chi gael eich gwahodd i gyflwyno tendr (gweler Gwahoddiad i Dendro ar y dudalen hon [LINK]). Bydd mwy a mwy o gyrff cyhoeddus yn gofyn i chi gyflwyno tendrau yn electronig.\nGwerthuso ac egluro tendrau - mae'r Prynwr yn gwerthuso'r tendrau yn erbyn meini prawf penodol, er enghraifft pris, manylebau technegol a chynigion rheoli prosiect. Mae'n bosibl y ceir cwestiynau ac atebion gan y ddau barti yn ystod y cyfnod hwn, cyn y caiff y contract ei ddyfarnu.\nDyfarnu'r contract - mae'r Prynwr yn dyfarnu'r contract i'r Cyflenwr â'r cynnig mwyaf manteisiol yn economaidd o ran pris, manylebau technegol a chynigion rheoli prosiect\nRheoli'r contract - mae'r Cyflenwr a'r Prynwr yn rheoli'r contract a chaiff perfformiad y Cyflenwr ei wirio a'i fonitro gan y sefydliad. Fel Cyflenwr, mae'n bwysig deall anghenion y Prynwr er mwyn rheoli a chyflawni contract yn llwyddiannus.\nHOLIADUR CYN-GYMHWYSO (PQQ): Holiadur Cyn-Gymhwyso\nDefnyddir Holiaduron Cyn-Gymhwyso gan y sector cyhoeddus fel y cam cyntaf mewn proses dendro gyfyngedig, deialog cystadleuol neu weithdrefn wedi'i negodi.\nMae'r Holiadur Cyn-Gymhwyso yn galluogi'r Prynwr i nodi'r cyflenwyr hynny a all gyflawni'r contract dan sylw. Yng Nghymru, hyrwyddir y dull SQuID (Cronfa Ddata Gwybodaeth am Gymwysterau Cyflenwyr) fel y dull safonol o ddatblygu Holiaduron Cyn-Gymhwyso. Mae'r dull hwn yn gofyn cwestiynau i gyflenwyr yn seiliedig ar y meini prawf canlynol:\nderbynioldeb y Cyflenwr\ncapasiti a Gallu\nGallwch gael rhagor o wybodaeth am SQuID ar wefan Llywodraeth Cymru.\nSicrhewch eich bod yn:\ncymryd eich amser i ddarllen drwy'r Holiadur Cyn-Gymhwyso yn ofalus\ndilyn y nodiadau canllaw a'r cyfarwyddiadau'n drwyadl (h.y. peidiwch ag ysgrifennu mwy nag uchafswm nifer y geiriau a ganiateir i ymateb)\nrhowch atebion perthnasol wedi'u hategu gan dystiolaeth (h.y. gellir cynnwys astudiaethau achos a geirdaon os cânt eu derbyn)\npeidiwch â darparu copïau o bolisïau'r cwmni neu unrhyw ddogfennaeth arall oni ofynnir yn benodol i chi wneud hynny\ncysylltwch â'r sefydliad os nad ydych yn siŵr am unrhyw beth\neglurwch pam na allwch roi ateb i gwestiwn\nsicrhewch fod eich ymateb yn fanwl, wedi'i osod yn glir ac yn hawdd i'w ddilyn (e.e. yr un maint ffont, defnyddio pwyntiau bwled)\ngofynnwch am adborth os ydych yn aflwyddiannus er mwyn eich helpu gyda thendrau yn y dyfodol\nY gŵyn fwyaf cyffredin a wneir gan brynwyr am yr Holiaduron Cyn-Gymhwyso a dderbynnir ganddynt yw nad yw cyflenwyr wedi darllen y cwestiynau'n drwyadl neu nad ydynt wedi darparu'r wybodaeth y gofynnwyd amdani.\nGall Busnes Cymru - Tendro roi rhagor o gyngor a chymorth i chi ar sut i fynd ati i baratoi Holiadur Cyn-Gymhwyso. Mae Busnes Cymru hefyd yn cynnal gweithdai ar ddeall "GwerthwchiGymru" a "Sut i Gyflwyno Tendr" a gallwch archebu eich lle yma.\nOs yw eich Holiadur Cyn-Gymhwyso yn llwyddiannus, caiff gwahoddiad i dendro ei anfon atoch.\nDerbyn Gwahoddiad i Dendro sy'n eich galluogi i gyflwyno eich cynnig am dendr.\nDim ond os ydych wedi gwneud cais am y dogfennau Gwahoddiad i Dendro yn uniongyrchol fel rhan o weithdrefn agored, neu'n dilyn proses cymhwyso ymlaen llaw (gweler Holiadur Cyn-Gymhwyso [LINK]) fel rhan o weithdrefn gyfyngedig, deialog cystadleuol neu weithdrefn wedi'i negodi y cânt eu hanfon atoch. Fel arfer, mae'r wybodaeth yn y dogfennau Gwahoddiad y Dendro yn cynnwys:\nllythyr ffurfiol yn eich gwahodd i dendro\ncyfarwyddiadau - gan gynnwys y dyddiad cau a'r gofynion cyflwyno\nmanyleb - manylion yr hyn sy'n cael ei brynu, gan gynnwys unrhyw ofynion arbennig o ran cynhyrchion neu wasanaethau\ntempledi prisio ac amserlenni cyflawni\ntelerau ac amodau'r prynwr\nmeini prawf dyfarnu (a dewis os yw'n Weithdrefn Agored)\nGofynnwch gwestiynau os ydych yn ansicr am unrhyw ran o'r gofynion a'r disgwyliadau yn y Gwahoddiad i Dendro. Fel rheol, bydd yr atebion yn cael eu rhannu gyda'r holl ddarpar gyflenwyr felly mae'n hollbwysig ystyried yr holl gwestiynau a'r atebion gan y bydd hi'n bosib bod gwybodaeth bellach i chi ei hystyried.\nBydd gennych gyfnod cyfyngedig felly darllenwch bopeth yn ofalus, sicrhewch fod eich ymatebion yn cwmpasu popeth sydd ei angen a dilynwch y cyfarwyddiadau a roddir.\nOs byddwch yn penderfynu peidio ag ymateb i Wahoddiad i Dendro, rhowch wybod i'r prynwr. Yn ogystal â dangos cwrteisi, bydd hyn hefyd yn eu helpu i fesur ymatebion ac efallai y bydd yn gwsmer pwysig yn y dyfodol.\nIf you decide that you will not respond to an ITT, let the buyer know. It’s common courtesy, it helps them gauge responses and they may be an important future customer. Mae Busnes Cymru hefyd yn cynnal gweithdai i helpu busnesau ddeall "GwerthwchiGymru" a "Sut i Gyflwyno Tendr" a gallwch archebu eich lle yma.\nGall Busnes Cymru - Tendro roi cyngor a chymorth pellach i chi ar sut i fynd ati i baratoi Gwahoddiad i Dendro.\nCael adborth ar dendrau aflwyddiannus\nOs na fydd eich tendr yn llwyddiannus a'ch bod am wybod pam, mae'n ofynnol i sefydliadau sector cyhoeddus roi adborth i chi. Dylech ddefnyddio'r cyfle i gael adborth i ddeall sut y gallwch wella'r tendrau a gyflwynir gennych er mwyn gwella eich siawns o ennill contractau yn y dyfodol.\n7. Datgelu gwybodaeth yn eich tendr\nPan fyddwch yn ysgrifennu tendr, bydd angen i chi benderfynu a oes unrhyw wybodaeth ynddo yn fasnachol sensitif.\nMae pob contract â chyrff cyhoeddus yn ddarostyngedig i'r Ddeddf Rhyddid Gwybodaeth.\nMae hyn yn golygu bod yn rhaid i wybodaeth yn eich tendr gael ei datgelu i unrhyw un sy'n gofyn amdani, oni chaiff ei heithrio (er enghraifft, os yw'n un o gyfrinachau'r fasnach). Mae hyn yn rhoi'r hawl gyffredinol i unrhyw un, gan gynnwys eich cystadleuwyr, weld gwybodaeth a ddelir gan awdurdodau cyhoeddus - gan gynnwys y wybodaeth yn eich tendr.\nLawrlwythwch ‘Guidance on contract information that is exempt from the Freedom of Information Act’ (PDF, 48KB)\nCytundebau i beidio â datgelu gwybodaeth\nDylech nodi'n glir a oes unrhyw wybodaeth a nodwyd gennych yn fasnachol gyfrinachol. Os oes, yna dylech ofyn am gytundeb i beidio â datgelu gwybodaeth.\nLawrlwythwch ‘Non-disclosure agreements’ (PDF, 214KB) o wefan y Swyddfa Eiddo Deallusol


Anffyddiaeth: Dylid gwahardd llusernau awyr\nDylid gwahardd llusernau awyr\nNid oes gan y cofnod yma unrhyw beth i'w wneud â chrefydd, na siwdo-wyddoniaeth o ran hynny, ond mae'n ymwneud ag arferiad dwl ac anghyfrifol sy'n cynyddu mewn poblogrwydd ac yn fy ngwneud yn flin.\nYr hyn sydd gennyf mewn golwg yw'r busnes yma o ryddhau cannoedd o ganhwyllau mewn bagiau papur i hedfan i ffwrdd gyda'r gwynt. Mae'n debyg bod pobl yn ei ystyried fel ffordd dda o ddathlu pethau.\nMae'n anodd deall y peth. A yw pobl yn credu bod y pethau yma'n diflannu unwaith y maent allan o'r golwg? Petai rhywun yn gadael llond lle o bapur, gwifrau metel a chanhwyllau ar ochr y ffordd byddai disgwyl iddynt gael eu harestio oherwydd byddai'n achos ddifrifol o daflu sbwriel. Am rhyw reswm, fodd bynnag, mae gadael iddynt hedfan am filltiroedd i bob cyfeiriad - gyda fflamau noeth, mewn difrif - yn dderbyniol.\nMae synnwyr yn dweud bod popeth sy'n codi'n gorfod syrthio. Mae'r sbwriel yma'n achosi pob math o drafferth, mewn sawl fordd. Mae ffermwyr yn enwedig yn eu hystyried yn bla llwyr. Mae'r erthygl yna'n trafod un ffermwr sydd wedi gweld wyth o'i wartheg yn marw'n boenus ar ôl llyncu'r gwifrau metel sy'n dal y llusernau yma at ei gilydd. Yn ogystal, maent yn creu niwed difrifol i beiriannau amaethyddol.\nMae'n wir bod llawer o'r fersiynau mwy diweddar yn tueddu i ddefnyddio bambŵ neu wlân yn lle metel, ond wrth reswm nid yw hynny'n newid dim ar y perygl anferth bod y pethau yma'n gallu cynnau tân. Nid da byw yn unig sydd o dan fygythiad: mae'n hysbys bod llusernau awyr wedi achos nifer o dannau mawr gan roi bywydau pobl mewn perygl. Mae'n bosibl hefyd eich bod yn cofio'r stori yma.\nMaent hyd yn oed yn creu helynt a dryswch mawr i beilotiaid awyrennau.\nMae'r holl beth yn gwbl wallgof, ac mae'n sicr yn enghraifft o lol afresymegol sydd angen ei waredu. Mae rhai gwledydd wedi'u gwahardd yn llwyr, a dylid gwneud yr un peth fan hyn hefyd.\nOsian 16/4/12 4:06 pm\nYr haf dwytha mi ddaru na griw ohono ni drio tanio dwy lusern awyr. Mi aeth y gyntaf ar dân yn fy nwylo, mi gododd yr ail gryn bedair medr, cyn mynd ar dân a syrthio i'r ardd drws nesa (a diffodd, diolch byth).\nMi darodd fi'n syth wedyn pa mor hurt oeddan ni yn trio gyrru bag papur ar dân i'r awyr (yn Ne Ddwyrain Lloegr sych!) - ma'n fy synnu bod nhw dal yn gyfreithlon.


BBC - Cynlluniau i gau ysgol gam yn nes\nDiweddarwyd: Dydd Mawrth, 15 Mawrth 2011, 18:11 GMT\nMae nifer o bobl leol yn gwrthwynebu cau Ysgol y Parc\nMae Bwrdd Cyngor Gwynedd wedi pleidleisio o blaid cais dadleuol i ad-drefnu ysgolion yn ardal Y Bala, er gwaethaf gwrthwynebiad mudiad iaith.\nWedi i'r aelodau bleidleisio o 10 i 2 o blaid ad-drefnu addysg yn nhalgylch Ysgol Uwchradd Y Berwyn, sy'n cynnwys cau Ysgol Gynradd Y Parc, bydd yr argymhelliad yn mynd o flaen y cyngor llawn ymhen ychydig wythnosau.\nCafodd y cynlluniau eu cymeradwyo gan Bwyllgor Craffu Plant a Phobl Ifanc Cyngor Gwynedd fis Chwefror cyn cynnal cyfnod o ymgynghori.\nMewn llythyr at y cyngor roedd Cymdeithas yr Iaith Gymraeg wedi "erfyn" ar yr aelodau i ailfeddwl gan y byddai cau'r ysgol gynradd yn "peryglu un o'n cymunedau gwledig Cymraeg cryfaf".\nYn hytrach na chau'r ysgol, mae'r mudiad iaith wedi argymell ffederaleiddio'r ysgolion gwledig lleol.\nFel rhan o'r cynllun ad-drefnu, mae adran addysg Cyngor Gwynedd yn argymell cau Ysgol Y Parc erbyn mis Medi 2012 gan gynnig lle i'r plant yn Ysgol O M Edwards, Llanuwchllyn.\nMaen nhw hefyd yn bwriadu sefydlu Campws Gydol-oes yn Y Bala ar gyfer addysg 3-19 oed sy'n cyfuno ysgolion cynradd Beuno Sant a Bro Tegid gydag Ysgol Uwchradd Y Berwyn.\nMaen nhw hefyd am hybu cydweithio rhwng y cwmpas newydd ac ysgolion cynradd Ffridd y Llyn, Bro Tryweryn ac O M Edwards.\nYn siarad cyn y cyfarfod ddydd Mawrth, dywedodd Ffred Ffransis, llefarydd addysg Cymdeithas yr Iaith Gymraeg: "Nid oes unrhyw reswm dilys dros beryglu un o'n cymunedau gwledig Cymraeg cryfaf.\n"Nid oes unrhyw gefnogaeth ym Mhenllyn i'r cynnig i gau Ysgol Y Parc, ac felly rydym yn gofyn i'r cyngor roi sicrwydd yn eu cyfarfod am ddyfodol yr ysgol gan alw am drafodaethau cadarnhaol i sicrhau trefniant cydweithio rhwng y pedair ysgol wledig a'r ysgol gydol oes newydd yn Y Bala fel bod undod yn y fro."\nDywed y Gymdeithas nad yw'r Cyngor wedi ystyried yr ymatebion a gafwyd yn yr ymgynghoriad cyhoeddus ar ddyfodol yr ysgol.\nDiwedd mis Chwefror fe wnaeth y mudiad gwestiynu'r broses ymgynghorol a dweud ei bod wedi bod yn rhy fyr.\nFe wnaethon nhw gyhuddo'r Cyngor o fod wedi gwneud y penderfyniad i gau Ysgol Y Parc cyn ysgrifennu'r adroddiad.\n"Does neb erioed wedi honni fod angen cau'r ysgol am resymau addysgol. Gellir ehangu ystod profiadau addysgol y plant yn well trwy ein cynllun o Ffederasiwn Penllyn," meddai Mr Ffransis.\nMae'r Cyngor wedi gwadu honiadau Cymdeithas yr Iaith, gan ddweud bod "swyddogion wedi ystyried yr holl sylwadau a gyflwynwyd fel rhan o'r ymgynghoriad".\nBydd yr adroddiad yn cael ei gyflwyno i'r cyngor llawn ei ystyried ganol mis Mai.\n24 Chwef 11 | Newyddion\n15 Gorff 10 | Newyddion


Titus 1 BWM - Paul, gwas Duw, ac apostol Iesu Grist, - Bible Gateway\nTitus 1 Beibl William Morgan (BWM)\n1 Paul, gwas Duw, ac apostol Iesu Grist, yn ôl ffydd etholedigion Duw, ac adnabyddiaeth y gwirionedd, yr hon sydd yn ôl duwioldeb; 2 I obaith bywyd tragwyddol, yr hon a addawodd y digelwyddog Dduw cyn dechrau’r byd; 3 Eithr mewn amseroedd priodol efe a eglurhaodd ei air trwy bregethu, am yr hyn yr ymddiriedwyd i mi, yn ôl gorchymyn Duw ein Hiachawdwr; 4 At Titus, fy mab naturiol yn ôl y ffydd gyffredinol: Gras, trugaredd, a thangnefedd, oddi wrth Dduw Dad, a’r Arglwydd Iesu Grist ein Hiachawdwr ni. 5 Er mwyn hyn y’th adewais yn Creta, fel yr iawn drefnit y pethau sydd yn ôl, ac y gosodit henuriaid ym mhob dinas, megis yr ordeiniais i ti: 6 Os yw neb yn ddiargyhoedd, yn ŵr un wraig, a chanddo blant ffyddlon, heb gael y gair o fod yn afradlon, neu yn anufudd: 7 Canys rhaid i esgob fod yn ddiargyhoedd, fel goruchwyliwr Duw; nid yn gyndyn, nid yn ddicllon, nid yn wingar, nid yn drawydd, nid yn budrelwa; 8 Eithr yn lletygar, yn caru daioni, yn sobr, yn gyfiawn, yn sanctaidd, yn dymherus; 9 Yn dal yn lew y gair ffyddlon yn ôl yr addysg, fel y gallo gynghori yn yr athrawiaeth iachus, ac argyhoeddi’r rhai sydd yn gwrthddywedyd. 10 Canys y mae llawer yn anufudd, yn ofer‐siaradus, ac yn dwyllwyr meddyliau, yn enwedig y rhai o’r enwaediad: 11 Y rhai y mae yn rhaid cau eu safnau, y rhai sydd yn dymchwelyd tai cyfain, gan athrawiaethu’r pethau ni ddylid, er mwyn budrelw. 12 Un ohonynt hwy eu hunain, un o’u proffwydi hwy eu hunain, a ddywedodd, Y Cretiaid sydd bob amser yn gelwyddog, drwg fwystfilod, boliau gorddïog. 13 Y dystiolaeth hon sydd wir. Am ba achos argyhoedda hwy yn llym, fel y byddont iach yn y ffydd; 14 Heb ddal ar chwedlau Iddewaidd, a gorchmynion dynion, yn troi oddi wrth y gwirionedd. 15 Pur yn ddiau yw pob peth i’r rhai pur: eithr i’r rhai halogedig a’r di‐ffydd, nid pur dim; eithr halogedig yw hyd yn oed eu meddwl a’u cydwybod hwy. 16 Y maent yn proffesu yr adwaenant Dduw; eithr ar weithredoedd ei wadu y maent, gan fod yn ffiaidd, ac yn anufudd, ac at bob gweithred dda yn anghymeradwy.


Ar y cyd â One Nation, bydd ymgyrch Pobl i Bobl yn anfon cynhwysydd 40 troedfedd yn llawn bwyd a chyflenwadau meddygol yn bennaf i liniaru’r dioddefaint yn Syria.\nMae’r rhyfel cartref chwerw yn Syria bellach ar ei chweched flwyddyn. Yn ôl amcangyfrifon diweddar, mae oddeutu 470,000 o bobl wedi cael eu lladd yn y brwydro hyd yma, ac oddeutu 4.8 miliwn wedi ffoi er mwyn ceisio canfod diogelwch a lloches yn rhywle arall. I’r rhai hynny sy’n parhau i fyw yn Syria, mae’r amgylchiadau’n beryglus, gyda phrinder bwyd a chyflenwadau glanweithdra cyffredin.\nMae prisau bwyd mewn rhai ardaloedd wedi codi’n ddychrynllyd, gyda bag 1kg o reis yn gallu costio $100! Ond yng Nghymru, mae’n bosib prynnu bag 1kg mor rhad â 45c – felly, ychwanegwch gwpwl mwy o bethau i’ch rhestr siopa wythnos, neu ystyn fag o reis neu din tomato o’r cwpwrd,d a’u dod a nhw i’r maes lle byddent yn cychwyn ar eu siwrne o’r Steddfod i Syria.\nMae angen bwyd, nwyddau hylendid a ffisig/offer meddygol ar gyfer oedolion, plant a babanod. Y man casglu fydd y Tipi Syr IfanC bob dydd rhwng 10yb-5yh ac mi fydd y cynhwysydd yn gadael Llanberis am Syria ar y 16ed o Orffennaf.\nMi fydd Catrin Wager, Cadeirydd Pobl i Bobl, yn rhan o banel fydd yn trafod sefyllfa y ffoaduriaid yng nghwmni Casia Wiliam o Oxfam yn Tipi Syr IfanC ar Faes Eisteddfod Fflint am 1yr Ddydd Iau yma am 1yp. Mae Catrin yn gweld Eisteddfod yr Urdd fel lle perffaith i lawnsio’r ymgyrch i gasglu bwyd i Syria.\n“Dwi'n meddwl fod gan Gymru draddodiad teyrngarol a heddychlon; mae hynny'n cael ei adlewyrchu yn neges heddwch yr urdd, a'r ffaith ei fod wedi bod yn cael ei rannu ers bron i gan mlynedd rwan.”\nSefydlwyd Pobl i Bobl gan unigolion a ddaeth ynghyd er mwyn ymateb i argyfwng ymfudo 2015 – a ystyrir bellach fel yr argyfwng dynol mwyaf ar dir Ewrop ers yr Ail Ryfel Byd. Ar hyn o bryd, mae dros 60 miliwn o bobl wedi’u dadleoli drwy’r byd - nod Pobl i Bobl yw dangos cefnogaeth a chynnig cymorth o Gymru i’r bobl hynny, waeth beth fo’u hil, eu crefydd neu eu lleoliad. Mae Pobl i Bobl wedi bod yn dosbarthu rhoddion gan unigolion yng Ngogledd Cymru i Wlad Groeg, Gogledd Ffrainc ac i Syria ei hun, ac mae gwirfoddolwyr Pobl i Bobl wedi teithio i sefyllfaoedd argyfyngus ar hyd a lled Ewrop.\nMae Catrin yn hynod ddiolchgar i’r Urdd am rhoi sylw at sefyllfa y ffoaduriaid ar Faes yr Eisteddfod eleni.\n“Mae’r rhyfel yn Syria yn hunllefus, da ni di gweld yn yr wythnosau dwytha ysbytai plant a gwersyllefudd ffoaduriaid yn cael eu targedu – pobl hollol ddiniwed sydd yn dieddof yn sgil ymosodiadau fel hyn. “\n“Da ni ym Mhobl i Bobl yn hynnod ddiolchgar fod yr Urdd wedi cytuno i'n helpu i gasglu bwyd a nwyddau meddygol i Syria. Gyda dros 100,000 o bobl yn debygol o ymweld a'r maes drost yr wythnos, tasa pawb yn gallu dod a bag o reis gyda nhw busa hynny’n dros filliwn o brydau bwyd i bobl sydd yn llwgu yn Syria!”\nI’r rhai sy’n methu dod I’r eisteddfod eleni, mae modd ‘Siopa i Syria’; archebu nwyddau ar lein a’u danfon yn syth i Pobl i Bobl er mwyn eu cynnwys ar y cynhwysydd – manylio ar wefan\nMae hefyd groeso i bobl ddod a nwyddau megis sachau cysgu, dillad ac esgidiau fydd yn cael eu dosbarthu i ffoaduriaid ledled ewrop.\nAm fwy o fanylion cysylltwch gyda Catrin Wager catrinwager@yahoo.co.uk


Meiriadog (sant) - Wicipedia\nFfenestr liw yn Llydaw, gyda llun o Sant Meiriadog.\nSant Celtaidd oedd Meiriadog, Llydaweg: Meriadeg, Cernyweg: Meriasek (5ed neu 6g). Mae ganddo sawl gŵyl fabsant: ar y dydd Gwener cyntaf ym Mehefin, 9 Tachwedd neu 7 Mehefin yn ôl ffynhonnell Lydewig.\nDywed rhai ffynonellau ei fod yn enedigol o Gymru, eraill mai Llydawr oedd. Teithiodd i Gernyw lle sefydlodd gapel yn Camborne, yna symudodd (neu dychwelodd) i Lydaw, lle cysylltie ef a Plouganoù ac a Sant-Yann-ar-Biz (Traoñ Meriadeg gynt).\nCeir rhywfaint o wybodaeth amdano o Beunans Meriasek, drama mewn Cernyweg sy'n dyddio o 1504. Cysylltir ef a Cynan Meiriadog, oedd yn rheolwr Llydaw ar y pryd. Dywedir fod Cynan yn dymuno trefnu priodas wleidyddol iddo, ac i Feiriadog ffoi i Gernyw i osgoi hynny.\nDywed Dewi Roberts mai ef a roddodd ei enw i bentref Cefn Meiriadog yn Sir Ddinbych.\nDewi Roberts The old villages of Denbighshire and Flintshire (Gwasg Carreg Gwalch. 1999) ISBN 0-86381-562-6\nBeunans Meriasek, 1504, gyda lluniau o'r llawysgrif\n↑ A Welsh Classical Dictionary: People in History and Legend up to about A.D. 1000; Llyfrgell Genedlaethol,Cymru. Adalwyd 8 Mehefin 2017.\nWedi dod o "https://cy.wikipedia.org/w/index.php?title=Meiriadog_(sant)&oldid=5470546"\nNewidiwyd y dudalen hon ddiwethaf ar 7 Mehefin 2018, am 22:18.


Edrych ar ôl ffrindiau a’r teulu - Dewis Cymru\nOs ydych chi’n edrych ar ôl rhywun ag anghenion gofal a chymorth a fyddai’n methu ymdopi heb eich help chi, rydych yn ofalwr.\nEfallai eich bod wedi darparu gofal ers amser maith neu efallai eich bod wedi dechrau cefnogi rhywun yn ddiweddar.\nYng Nghymru, mae’r gyfraith yn diffinio gofalwr fel rhywun sy’n darparu neu’n bwriadu darparu gofal i oedolyn neu i blentyn anabl.\nNid yw gofalwyr di-dâl sy’n edrych ar ôl aelod o’r teulu, ffrindiau neu gymdogion yr un peth â gweithwyr gofal sy’n cael eu talu neu staff sy’n cael eu cyflogi gan gyrff iechyd, gwasanaethau cymdeithasol, asiantaethau gwirfoddol neu breifat.\nAr gyfer gofalwyr di-dâl y mae’r wybodaeth yn yr adran hon. Bydd yn dweud wrthych chi am:\nEich hawl i asesiad o anghenion gofalwr\nDysgu sgiliau newydd i’ch helpu yn eich rôl ofalu\nCydbwyso cyflogaeth a gofalu\nCynllunio am argyfyngau.\nCydnabod eich hun fel gofalwr\nMae gofalwr di-dâl yn rhywun sy’n helpu rhywun arall i fyw yn annibynnol gartref.\nEfallai eich bod chi’n edrych ar ôl eich mam neu dad, eich gŵr neu’ch gwraig, ffrind neu bartner, brawd neu chwaer, eich merch neu’ch mab, neu hyd yn oed cymydog oedrannus.\nMae rhai gofalwyr yn edrych ar ôl mwy nag un person – rhiant oedrannus efallai a phlentyn anabl neu bartner ag anhwylder hirdymor a ffrind.\nDoes dim rhaid i chi fod yn byw yn yr un tŷ i fod yn ofalwr i rywun. Efallai eich bod yn galw i mewn sawl gwaith y dydd i’w helpu i godi, cael rhywbeth i fwyta neu gymryd eu meddyginiaeth. Efallai eich bod chi’n gofalu am fwy nag un person fel hyn neu o bosib yn helpu rhywun arall i ofalu am un person.\nNid yw gofalwyr yn cael eu talu ac ni ddylai eu rôl gael ei drysu â’r gweithwyr gofal (sy’n derbyn tâl) sydd yn aml yn rhan o ofal rhywun.\nMae’n bwysig adnabod eich hun fel gofalwr achos mae’r statws yn rhoi hawliau cyfreithiol ychwanegol i chi a bydd yn eich helpu i gael y cymorth mae arnoch chi ei angen.\nDwedwch wrth eich meddyg teulu a’ch cyflogwr eich bod chi’n ofalwr – mae’n bwysig yn achos argyfwng.\nYr hawl i gymorth\nNi fyddai neb yn disgwyl i chi gyflawni’ch cyfrifoldebau gofalu heb unrhyw gymorth.\nMae bod yn ofalwr i rywun yn gallu dod â boddhad. Mae’n gallu bod yn heriol hefyd ac yn llafurus, yn enwedig os oes angen gofal bob awr o’r dydd a’r nos ar y sawl sy’n derbyn y gofal, o ganlyniad i ddementia, anabledd corfforol neu ddysgu, cyflwr iechyd meddwl neu anhwylder tymor hir.\nOs bydd eich cyngor lleol yn gwybod eich bod chi’n gofalu am rywun, mae ganddo ddyletswydd i gynnig asesiad anghenion gofalwr i chi’n rhad ac am ddimer mwyn darganfod a ydych chi’n abl ac yn fodlon parhau yn eich rôl ofalu a pha gymorth mae arnoch chi ei angen.\nNid peth hawdd yw gofalu am rywun felly mae’n bwysig eich bod chi’n chwilio am gymorth cyn i chi gyrraedd pwynt argyfwng neu mae yna frys.\nSiarad â phobl eraill\nWeithiau mae gofalwyr yn teimlo’n ynysig iawn yn eu rôl. Mae llawer o grwpiau cymorth gofalwyr a chanolfannau gofalwyr ledled Cymru. Chwiliwch Dewis i gael gweld beth sydd ar gael yn eich ardal chi.\nNid oedolion yn unig sy’n ysgwyddo rôl ofalu - mae llawer o blant a phobl ifanc yn helpu i edrych ar ôl rhywun ag anghenion cymorth.\nCymorth ar gyfer gofalwyr\nDysgu sgiliau i’ch cefnogi chi yn eich rôl ofalu\nCydbwyso gwaith a gofalu\nPan ddaw eich rôl ofalu i ben


maes-e.com • Dangos pwnc - Moliannwn a Bob tai'r felin?\nMoliannwn a Bob tai'r felin?\n12 neges • Tudalen 1 o 2 • 1,2\ngan SerenSiwenna » Llun 29 Maw 2010 2:57 pm\nDwi wrthi'n sgwennu erthygl i'r Clawdd ac mae rhan ohonno yn son am y geiriau i 'Moliannwn' (nawr llanciau rhoddwn glod, y mae'r gwanwyn wedi dod ayyb) a dwi angen enw y person sgwennodd y geiriau. O ni wastad wedi meddwl mai rhywun o'r enw 'Bob tair felin', dyn o Capel Celyn, oedd wedi ei sgwennu (o ni yn basio hyn ar y ffaith fod nain wedi deud hyn ers stalwm) ond pan eshi i googlo i checkio'r ffaith dyma fi'n gweld fod na 'Bob tai'r felin' (as in 'tai' yn hytrach na ' 3' o rhywbeth) ac nid oeddwn yn gallu cadarnhau mai fo oedd wedi sgwennu y geiriau na ei fod o ardal Capel Celyn? Oes unrhywun yn gwybod am beth wyf yn son neu ydw i jest yn rwdlan fan hyn?\nPlis help, diolch,\nRe: Moliannwn a Bob tai'r felin?\ngan Cardi Bach » Llun 29 Maw 2010 4:12 pm\ngan Josgin » Llun 29 Maw 2010 8:59 pm\nMae cyfeiriad yn y gan at rhyw aderyn , dwi'n meddwl 'whipper-wheel ' ??\nWnes i erioedd ddeall beth oedd yr hen Bob yn olygu.\nYmddengys mai aderyn o'r U.D. ydi o.\nYdw i'n iawn i feddwl fod Dei Tomos wedi gwneud rhaglen pnawn dydd Sul rhyw ddwy flynedd yn ol gyda Elwyn Hughes ?\nMae'r record adra rhywle - ydi 'Mari fach fy nghariad ' a 'Pobl drws nesaf ' ar yr un disg ?\ngan Ar Mada » Llun 29 Maw 2010 9:45 pm\nIa, Benjamin Thomas o Fethesda (Gwynedd) sgwennodd geiriau y gân tra'n North Pawlet (sir Efrog Newydd, UDA), mae hi'n cael ei chanu i alaw 'The Old Cabin House', alaw Americanaidd. (Ond o le daeth yr alaw i The Old Cabin House???)\nAderyn Americanaidd yw'r wiparwîl - http://en.wikipedia.org/wiki/Whip-poor-will\nDwi'n canu hon yn aml, yn enwedig adeg yma o'r flwyddyn. Sbiwch pwy arall sy'n ei chanu:\nhttp://www.bbc.co.uk/cymru/deorllewin/p ... ai07.shtml\nYmunwyd: Maw 22 Meh 2004 10:18 pm\nLleoliad: Mewn weiran\ngan Ar Mada » Llun 29 Maw 2010 10:04 pm\n....ac yn Nghwmtirmynach oedd Tai'r Felin\ngan SerenSiwenna » Llun 05 Ebr 2010 4:28 pm\nDiddorol iawn, ew da chi'n criw wybodus iawn fan hyn tydach\nDwi di ail-edrych ar fy llyfr caneuon Gymraeg (o fama daeth y pembleth yn y lle cyntaf gan mai ddim Bob oedd yn cael y clod am sgwennu'r geiriau) a dyma mae'n ei ddeud o dan y can:\n"Dyma un o ganeuon adnebyddus Bob Roberts, Tai'r Felin, Y Bala. Ysgrifennwyd y geiriau gan un arall o Bellyn, Benjamin Thomas, ar don a glywodd pan oedd yn ymweld a'r Unol Daleithiau." (Mae'r fersiwn Saesneg yn deud "Song made popular by")\nFelly, i mi gael fy ffeithiau'n stret:\n1. Dwi'n cymryd fod Bob tai'r felin (heb dashes) yn canwr/ perfformwr enwog yng Nghymru nol yn y 20-30au?\n2. Fod Bob o ardal Cwmtirmynach, Y Bala, sydd rhyw 7 milltir (yn ol google) o Capel Celyn? (oes yna tai felin ene neu jest enw lle oedd o?)\n3. Sgwennwyd y geiriau fodd bynnag gan Benjamin Thomas o Bethesda, tra oedd e ar ei wyliau/ yn gweithio draw yn North Pawlet, Sir Efrog Newydd...a rhoddodd e nhw i gyfeiliant alaw americanaidd 'The Old Cabin House'? Oedd Benjamin yn canu neu yn enwog mewn rhyw ffordd arall?\nGyda llaw, wrth fy modd cael gwybod mai clywed aderyn americanaidd oedd e'n son am yn y gan...whip-poor-will...wiparwil, diddorol tu hwnt!\ngan medwyn » Llun 05 Ebr 2010 6:17 pm\nFferm yw Tai'r Felin ac mae i'w wled ar Google Maps yma - - mae o yn eithaf agos i bentref Frongoch.\n'Dw'i hefyd wedi dod ar draws llun o Robert Roberts Tai'r Felin ar ddiwrnod cneifio - yma: .\nDwi'n cymryd mai'r un Bob ydi o - mae yn cyd-fynd hefo'r cyfnod oedd gennych chi ta beth.\n'Roeddwn i'n meddwl fy hun, falle ei fod yn perfformio mewn cyfnod hwyrach fodd bynnag- hyn ar sail darlith goffa enwog gan Robin Williams (1923-2004 - aelod hefyd o Triawd y Coleg) a ryddhawyd ar ffurf LP - Y Tri Bob (Welsh Teldisc TLP 617) - mae yn recordiad digon difyr ond mae y recordiad yn dyddio o 1965 ac ar ffurf atgofion - fel tase Robin Williams yno ar y pryd - sydd yn gneud i mi feddwl for yr atgofion yma or 40au/50au. Yn ol cefn yr LP, "Pan deledwyd y ddarlith hon gan y BBC, bu'r adwaith yn syfrdanol. Da o beth felly yw ei chael ar gof a chadw". Mae llun o Bob Roberts ar y clawr hefyd, ac mae'n edrych yno fel tase fo yn ei 60au hwyr, tra bod Robin Williams yn edrych tua 40. Falle, felly fod yn perfformio am gyfnod hirach na jest 20au/30au - falle 20au/50au?\nO ia, ame Y Tri Bob hefyd ar gael fel llyfr:\nYmunwyd: Sul 06 Medi 2009 10:04 am\ngan medwyn » Llun 05 Ebr 2010 6:31 pm\nMae llun arall o Bob Roberts yma ar glawr pamffled o'r 50au gan Plaid Cymru yn gwrthwynebu boddi Tryweryn.\ngan Josgin » Llun 05 Ebr 2010 10:32 pm\nMi oedd hon yn ffefryn pan yr oeddwn i yn y coleg. ' Mae arwyddion dwyieithog o'n blaenau ! '\nFersiwn pur anllad oedd yna o ' Ffw la la' . - fel y gallwch ddychmygu.\ngan SerenSiwenna » Iau 08 Ebr 2010 2:04 pm


MAE dwy nyrs diabetes gymunedol o Geredigion yn paratoi ar gyfer taith feicio heriol i godi arian a meithrin ymwybyddiaeth, ac i ysbrydoli eu cleifion.\nBydd Anwen Jones a Helen Saunders, Nyrsys Arbenigol Diabetes Cymunedol ar gyfer Bwrdd Iechyd Hywel Dda, yn beicio bron i 100 milltir o’r Borth i Aberteifi ddydd Sadwrn 8 Mehefin ar gyfer Diabetes UK Cymru.\nBydd y llwybr troellog trwy gefn gwlad hardd Ceredigion yn mynd trwy bob ardal feddygfa y maent yn gweithio ynddi. Mae’r cyd-weithwyr yn gwahodd cleifion, eu ffrindiau a’u teuluoedd i ymuno â nhw am rywfaint o’r daith neu’r daith gyfan. Mae yna hyd yn oed ran o’r her sy’n addas i deuluoedd, sef o Lanilar i Aberystwyth.\nDywedodd Anwen, 46, “Roeddem am wneud rhywbeth i godi ymwybyddiaeth o’r cyflwr yn yr ardal leol ac i gefnogi Diabetes UK Cymru. Mae llawer o’r bobl y mae Helen a minnau yn rhoi cymorth iddynt yn byw â diabetes Math 2, a byddai cynyddu eu lefelau gweithgaredd yn gwneud gwahaniaeth gwirioneddol i’w hiechyd. Trwy feicio’r daith gyfan neu ran ohoni, gobeithiwn y bydd pobl yn cael eu grymuso a’u hysbrydoli i fod yn fwy egnïol ac i wneud rhagor i reoli eu cyflwr.\n“Nid oes yr un ohonom yn feicwyr, felly bydd y daith yn llawn cymaint o her i ni. Mae Helen a minnau yn eithaf cystadleuol, ac wedi cytuno y gall pa un bynnag o’r ddwy ohonom sy’n gorffen yn gyntaf gael y diwrnod i ffwrdd ar y dydd Llun!”\nMae gan Gymru’r nifer uchaf o bobl â diabetes yn y Deyrnas Unedig, gyda 7.4% o’r boblogaeth â’r cyflwr. Yn rhanbarth Bwrdd Iechyd Hywel Dda, mae hyn yn codi i 7.8%. Diabetes Math 2 sydd gan tua 90 y cant o’r bobl sydd â diabetes.\nGall unigolyn ddatblygu diabetes Math 2 am fod hanes o’r clefyd yn y teulu, a gall eu hoedran a’u cefndir ethnig olygu eu bod yn wynebu mwy o risg. Maent hefyd yn fwy tebygol o ddatblygu diabetes Math 2 os ydynt dros bwysau. Gellid atal neu oedi cynifer â thri o bob pum achos o ddiabetes Math 2 trwy fod yn fwy egnïol, bwyta’n iach a chynnal pwysau iach.\nDywedodd Joseph Cuff, Rheolwr Codi Arian, Diabetes UK Cymru, “Rydym yn gobeithio y bydd pobl ledled Ceredigion yn cael eu hysbrydoli i neidio ar eu beiciau a chymryd rhan yn her Anwen a Helen. Pa un a fyddwch yn ymuno am ychydig filltiroedd neu’r daith gyfan, mae croeso i bawb.”\nGwahoddir y beicwyr i gwrdd y tu allan i Feddygfa’r Borth, gan fod yn barod i gychwyn am 8.00am. Bydd yr her deuluol yn dechrau o Feddygfa Llanilar am 9.30am.\nMae’n costio £30 i gofrestru ar gyfer y brif daith feicio, a £15 ar gyfer her y teulu, a bydd yr holl arian a godir yn mynd i Diabetes UK Cymru.\nBydd Anwen a Helen yn dechrau codi arian gyda chinio ac ocsiwn yn Llanina Arms ddydd Sadwrn 27 Ebrill. Bydd yr eitemau yn yr ocsiwn yn cynnwys crys rygbi’r Sgarlets wedi’i lofnodi, a chrys rygbi Cymru a phêl rygbi wedi’u llofnodi gan y tîm a enillodd Gamp Lawn y Chwe Gwlad, ynghyd â llawer o eitemau eraill a gyfrannwyd trwy garedigrwydd busnesau lleol. Mae’r tocynnau’n costio £25 yr un.\nI gael rhagor o wybodaeth am y daith feicio, neu i brynu tocynnau ar gyfer y cinio, cysylltwch ag Anwen ar anwenmai.jones@wales.nhs.uk neu 07964 109694, neu Joseph Cuff ar joseph.cuff@diabetes.org.uk neu 02920 668276.\nPrevious Cyswllt Ffermio i gyflwyno negeseuon diogelwch fferm yn ymwneud â thractorau a pheiriannau i’r farchnad y gwanwyn hwn – ydych chi’n gwybod beth yw eich cyfrifoldebau cyfreithiol?\nNext Amnest Gwastraff yn Llanymddyfri


Beth Yw’r Anrheg Orau Oll?\nIAITH YR ERTHYGL Affricaneg Aimareg Albaneg Almaeneg Amhareg Arabeg Armeneg Aserbaijani Aserbaijani (Syrilig) Atsioli Awcan Baoleg Bashcireg Batac (Caro) Batac (Toba) Biac Bicoleg Bislameg Bwlgareg Byrmaneg Cabïeg Cambodeg Casacheg Catalaneg Cebwano Cetshwa (Ancash) Cetshwa (Ayacucho) Cetshwa (Bolifia) Cetshwa (Cuzco) Chosa Cibembeg Cicambeg Cicaondeg Cicongo Cicwiweg Cilwbeg Cimbwndweg Cinianjeg Ciniarwandeg Cirgiseg Ciribaseg Cirwndi Cisongeg Citshwa (Imbabura) Congo Coreeg Creoliaith Haiti Creoliaith Mawrisiws Creoliaith Ynysoedd y Seisiêl Croateg Cwangali Cwaniameg Cwrdeg Cwrmanjeg (Cawcasws) Cwrdeg Cwrmanjeg (Syrilig) Cymraeg Daneg Dangmeg Digoreg Drehw Efficeg Eidaleg Estoneg Ewe Fenda Ffijïeg Ffinneg Ffoneg Ffrangeg Fietnameg Ga Gariffwneg Georgeg Groeg Gwarani Gwneg Hawseg Hebraeg Hiligainoneg Hindi Hwngareg Ibanag Igbo Iloco Indoneseg Iorwba Iseldireg Islandeg Isoco Jafaneg Japaneg Latfieg Lingala Lithwaneg Llwconso Lwfaleg Lwgandeg Lwndeg Lwo Macedoneg Maieg Malagasi Malaialam Maleieg Malteg Mambwe-Lwngweg Mameg Mapwdwngwn Marathi Masateg (Huautla) Mbwnda Mongoleg Nahwatl (Gogledd Puebla) Nahwatl (Guerrero) Nahwatl (Huasteca)) Ndebele Ndebele (Simbabwe) Ndonga Nepali Ngangela Nianeca Nias Niweeg Norwyeg Nsema Oromo Osetieg Otetela Pangasinan Papiamento (Arwba) Papiamento (Cwrasao) Perseg Pisin Ynysoedd Solomon Ponapeieg Portiwgaleg Pwnjabeg Pwyleg Rwmaneg Rwniancore Rwseg Saesneg Samöeg Sande Sango Saramacaeg Sbaeneg Sepedi Serbeg Serbeg (Rufeinig) Sesotho (De Affrica) Sesotho (Lesotho) Setswana Shona Silosi Sinhala Slofaceg Slofeneg Sranantongo Swahili Swahili (Congo) Swati Swedeg Swlw Tagalog Tahitïeg Tamil Tatareg Telwgw Tetwn Dili Thai Tif Tigrinia Toc Pisin Tojolabal Tongeg Tseltal Tsieceg Tsieineeg Mandarin (Syml) Tsieineeg Mandarin (Traddodiadol) Tsiocweg Tsioleg Tsitongeg Tsitongeg (Malawi) Tsitseweg Tsitwmbwceg Tsiwfasheg Tsonga Tsotsil Tsïiao Twi Twrceg Waiwwnaici Waliseg Warai-Warai Wcreineg Wmbwndw Wrhobo Wrwwnd\nRhodd Duw o’r pridwerth, sy’n gwneud bywyd tragwyddol yn bosib, yw’r anrheg orau oll\n“Mae pob rhoi, a phob haelioni yn dod oddi wrth Dduw yn y nefoedd uchod.” (Iago 1:17) Mae’r adnod honno, wrth gwrs, yn cyfeirio at haelioni ein Tad nefol, Jehofa Dduw. Ond eto, o’r holl roddion y mae Duw wedi eu rhoi i ddynolryw, mae ’na un sy’n fwy na’r lleill i gyd. Beth yw’r anrheg honno? Mae geiriau adnabyddus Iesu, a gofnodwyd yn Ioan 3:16, yn dweud: “Mae Duw wedi caru’r byd cymaint nes iddo roi ei unig Fab, er mwyn i bwy bynnag sy’n credu ynddo beidio mynd i ddistryw ond cael bywyd tragwyddol.”\nYn sicr, y rhodd fwyaf mae Duw wedi ei rhoi i bob un ohonon ni ydy ei unig-anedig Fab, a hynny oherwydd ein bod ni’n cael ein rhyddhau o grafangau pechod, henaint, a marwolaeth. (Salm 51:5; Ioan 8:34) Hyd yn oed os byddwn ni’n gwneud ein gorau glas, ni allwn ni wneud unrhyw beth i’n rhyddhau ein hunain rhag gafael pechod. Fodd bynnag, yn ei gariad mawr, mae Duw wedi darparu’r hyn sydd ei angen er mwyn achub pobl. Trwy roi ei unig-anedig Fab, Iesu Grist, yn bridwerth, mae Jehofa Dduw wedi rhoi’r cyfle i ddynolryw i gael bywyd tragwyddol. Ond beth yn union ydy’r pridwerth? Pam mae’n angenrheidiol? A sut gallwn ni elwa arno?\nPris yw pridwerth sy’n cael ei dalu i brynu rhywbeth yn ôl wedi iddo gael ei golli neu i sicrhau bod rhywun sy’n gaeth yn cael ei ryddhau. Mae’r Beibl yn esbonio bod ein rhieni cyntaf, Adda ac Efa, wedi eu creu heb bechod, ac roedd ganddyn nhw’r gobaith o fyw am byth mewn byd o baradwys ynghyd â’u disgynyddion. (Genesis 1:26-28) Yn anffodus, gwnaethon nhw golli’r cwbl oherwydd eu dewis i fod yn anufudd i Dduw—a dod, felly, yn bechaduriaid. Beth oedd y canlyniad? Mae’r Beibl yn ateb: “Daeth pechod i’r byd drwy un dyn, a marwolaeth o ganlyniad i hynny. Ac mae pawb yn marw, am fod pawb wedi pechu.” (Rhufeiniaid 5:12) Yn hytrach na throsglwyddo bywyd perffaith i’w ddisgynyddion, yr hyn a drosglwyddodd Adda oedd pechod a marwolaeth.\nYn achos y pridwerth, mae’n rhaid i’r hyn sy’n cael ei dalu gyfateb yn union i’r hyn a gollwyd. Pan wnaeth Adda anufuddhau i Dduw yn fwriadol, gwnaeth bechu a’r canlyniad oedd colli bywyd dynol perffaith—bywyd Adda. Yn ôl y Beibl, achosodd hynny i ddisgynyddion Adda gael eu caethiwo. Felly, roedd yn rhaid i fywyd dynol perffaith arall—bywyd Iesu—gael ei roi yn aberth i ryddhau dynolryw rhag pechod. (Rhufeiniaid 5:19; Effesiaid 1:7) Oherwydd bod Duw, yn ei gariad, wedi talu’r pris, neu’r pridwerth hwn, mae gan ddynolryw y gobaith o adennill yr hyn a wnaeth Adda ac Efa ei golli—bywyd tragwyddol mewn paradwys ar y ddaear.—Datguddiad 21:3-5.\nOherwydd yr hyn y mae’r pridwerth yn ei gyflawni, sef gwneud bywyd tragwyddol yn bosib, rhodd Duw o’r pridwerth yw’r anrheg fwyaf oll. Er mwyn gweld pa mor berffaith yw’r rhodd hon o’r pridwerth, gadewch inni weld sut mae’n cwrdd â’r gofynion a drafodwyd yn yr erthygl flaenorol sy’n ein helpu i roi anrhegion gwerth chweil.\nYn bodloni dymuniadau. Mae gan bobl awydd cryf i barhau i fyw. (Pregethwr 3:11) Er na allwn ni fodloni’r dyhead hwnnw ar ein pennau ein hunain, mae’r pridwerth yn ei gwneud hi’n bosib inni wneud hynny. Mae’r Beibl yn dweud: “Marwolaeth ydy’r cyflog mae pechod yn ei dalu, ond mae Duw yn rhoi bywyd tragwyddol yn rhad ac am ddim i chi, o achos beth wnaeth ein Harglwydd ni, Iesu y Meseia.”—Rhufeiniaid 6:23.\nYn cwrdd â’n hanghenion. Ni all bodau dynol ddarparu’r pridwerth. Mae’r Beibl yn dweud: “Mae pris bywyd yn rhy uchel; waeth iddo adael y mater am byth!” (Salm 49:8) Felly, heb help Duw, ni fyddai hi wedi bod yn bosib inni gael ein rhyddhau rhag pechod a marwolaeth. Ond, fel y mae’r Beibl yn esbonio: “Dyma ydy rhodd Duw i ni am fod y Meseia Iesu wedi gwneud popeth oedd ei angen i’n gollwng ni’n rhydd.”—Rhufeiniaid 3:23, 24.\nWedi ei hamseru’n berffaith. Dywed y Beibl: “Dangosodd Duw i ni gymaint mae’n ein caru ni drwy i’r Meseia farw droson ni pan roedden ni’n dal i bechu yn ei erbyn!” (Rhufeiniaid 5:8) Oherwydd bod Duw wedi talu’r pris tra oedden “ni’n dal i bechu yn ei erbyn,” mae’r pridwerth yn dangos cymaint y mae Duw yn ein caru ni er gwaethaf ein cyflwr pechadurus. Ac mae’n rhoi cymaint inni edrych ymlaen ato, er ein bod ni’n gorfod dyfalbarhau dan orthrwm pechod.\nYn amlygu rheswm dilys dros roi. Mae’r Beibl yn tynnu sylw at yr hyn a ysgogodd Jehofa i gynnig ei Fab yn bridwerth: “Dyma sut wnaeth Duw ddangos ei gariad aton ni: anfonodd ei unig Fab i’r byd, er mwyn i ni gael bywyd drwyddo. Dyma beth ydy cariad: dim y ffaith ein bod ni’n caru Duw, ond y ffaith ei fod e wedi’n caru ni.”—1 Ioan 4:9, 10.\nSut gallwch chi ddangos eich bod chi’n gwerthfawrogi’r anrheg fwyaf oll? Cofiwch fod Iesu wedi dweud yn Ioan 3:16 mai dim ond y rhai “sy’n credu ynddo” fydd yn cael eu hachub. Yn ôl y Beibl: “Ffydd ydy’r sicrwydd fod beth dyn ni’n gobeithio amdano yn mynd i ddigwydd.” (Hebreaid 11:1) Er mwyn cael yr hyder hwnnw, mae’n rhaid cael gwybodaeth gywir. Am y rheswm hwn, rydyn ni’n eich annog chi i gymryd yr amser i ddysgu am Jehofa Dduw, yr un a roddodd yr anrheg orau oll, ac i ddysgu am yr hyn rydych chi’n gorfod ei wneud i gael y bywyd tragwyddol y mae aberth pridwerthol Iesu wedi ei wneud yn bosib ichi.\nGallwch chi ddysgu hyn i gyd drwy ddarllen y wybodaeth ar www.jw.org. Bydd Tystion Jehofa yn hapus i’ch helpu i ddysgu mwy. Rydyn ni’n gwbl hyderus y byddwch chi, wrth ddod i wybod mwy am y rhodd fwyaf hon ac elwa arni, yn datgan: “Duw, diolch iddo!—o achos beth wnaeth ein Harglwydd ni, Iesu y Meseia.”—Rhufeiniaid 7:25.\nMae’r Beibl yn rhoi’r pwys mwyaf i farwolaeth Iesu. A oedd pwrpas i’w farwolaeth?


Rhaglen Employ Autism ym Mhrifysgol Bangor\nCyn i gyflogwr gallu hysbysebu unryw gyfle, sydd yn cael ei hysbysebu gan Dîm Cyflogadwyedd y Brifysgol, rhaid i hyd at pump aelod staff y cyflogwr fynychu dwy sesiwn hyfforddiant gyda Ambitious about Autism. Bydd yr hyfforddiant – ‘Deall Awtistiaeth yn y Gweithle’ – yn sicrhau eu bod yn medru addasu eu prosesau recriwtio, rhoi cefnogaeth addas i staff awtistig a mynychu adnoddau i gario datblygiad ac i gynnal eu staff wrth fynd ymlaen.\nRhaid i chi fod wedi graddio neu'n astudio ym Mhrifysgol Bangor ar hyn o bryd er mwyn bod yn gymwys i gyflwyno cais ar gyfer y rhaglen hon.\nI weld y cyfleoedd cyfredol, cliciwch ar y lincs islaw. Os oes ganddoch gwestiwn, yna plis gofynnwch i ni – ’da ni yma i’ch helpu\nRydym yn chwilio am berson eithriadol o ddisglair, sydd yn medru aml-dasgio, ac yn hunan-ysgogol i fod yn geidwad llyfrau a chynorthwy-ydd gweinyddol i gefnogi’n tîm. Mae’r swydd yma’n gofyn am sylw arbennig i fanylder, gallu i gyrraedd terfynau amser, a gyda sgiliau mathemategol threfnu gwych. Mae’n bwysig bod ganddoch lefel uchel o gonestrywdd a disgresiwn wrth ymdrin â gwybodaeth cyfrinachol, synnwyr digrifwch da ac, wrth gwrs, cariad at swigod!


Priod: Margaret Elizabeth Nash-Williams (née Luck)\nRhiant: Maude Rosetta Williams (née Nash)\nGanwyd 21 Awst 1897 yn Ffleur-de-lys, Mynwy, yn fab i Albert Henry Williams, cofadeilydd, a'i wraig Maude Rosetta (ganwyd Nash). Bu farw'r tad pan oedd eu dau blentyn yn bur ieuanc, a chymerodd y fam y cyfenw Nash-Williams drwy weithred gyfreithiol. Cafodd Victor ei addysg yn Ysgol Lewis, Pengam, a Choleg y Brifysgol, Caerdydd, gan raddio'n B.A. gydag anrhydedd dosb I mewn Lladin yn 1922, M.A., 1923, a D.Litt., 1939. Etholwyd ef yn F.S.A. yn 1930 a bu ar gyngor y gymdeithas, 1953-54, ac ar gyngor y Soc. for the Promotion of Roman Studies, 1932-35. Ef oedd llywydd Cymdeithas Hynafiaethau Cymru, 1953-54, a golygydd Archæologia Cambrensis, 1950-55. Enwyd ef yn aelod o fwrdd Henebion Cymru yn 1954, a chomisiynydd ar Gomisiwn Brenhinol Henebion Cymru yn 1955.\nPriododd yn 1931 Margaret Elizabeth, merch William Luck, Lerpwl; bu iddynt 2 fab. Bu farw 15 Rhagfyr 1955.\nTreuliodd Nash-Williams ei holl yrfa broffesiynol yng ngwasanaeth Amgueddfa Gen. Cymru a Choleg y Brifysgol yng Nghaerdydd. Pan benodwyd Mortimer Wheeler y bu'n un o'i ddisgyblion cynnar, yn gyfarwyddwr yr Amgueddfa yn 1924, cynigiwyd ceidwadaeth-gynorthwyol yr adran archaeoleg i Nash-Williams dan Cyril Fox; a phan ddaeth Fox yn gyfarwyddwr yn ei dro, daeth Nash-Williams yn geidwad adran archaeoleg yr Amgueddfa a darlithydd mewn archaeoleg yn y coleg, swydd a gysylltwyd â'r geidwadaeth oddi ar ddyfodiad Wheeler yn 1920; Nash-Williams, fodd bynnag, oedd yr olaf i ddal y ddwy swydd. Yn y cyfnodau Rhufeinig a Christionogol cynnar yn bennaf y gorweddai ei brif ddiddordebau. Yr oedd yn gloddiwr brwdfrydig a dyfal, wedi llyncu dysgeidiaeth gynnar Wheeler, ond heb ddatblygu ymhellach: ei adroddiadau cloddio gorau, felly, yw ei rai cynnar - ar Gae Jenkins a'r Prysg yn Nghaerllion, ac ar y baddonau &c. a'r amddiffynfeydd yng Nghaer-went. Ynglŷn â Chaer-went bu'n cloddio ar y fryngaer o'r Oes Haearn Ddiweddar yn Llanmelin ac ar y gaer benrhyn ar lan Hafren ger Sudbrook; yn ddiweddarach, bu'n ailgloddio'r fila Rufeinig yn Llanilltud Fawr, ac adeg ei farw yr oedd ar waith ar gyfres bwysig o gloddiadau y tu allan i gaer y llengoedd yng Nghaerllion. Ei gyhoeddiad cyffredinol cyntaf yn y maes Rhufeinig oedd ei Catalogue of the Roman inscribed and sculptured stones found at Caerleon (1935), gyda'i frawd, Alva Harry, yn gyd-awdur; ei un olaf o'r fath, The Roman frontier in Wales (1954), - 'llym o ffeithiol', yn ôl H. J. Randall. Yn y ddau dangosodd allu pendant i ddadansoddi, cywasgu, a threfnu defnyddiau amrywiol; a dangoswyd y nodwedd hon i raddau mwy a gwerthfawrocach hyd yn oed yn yr un gwaith ganddo y gellir yn gyfiawn hawlio ei fod yn gampwaith, i'r hwn yr aeth cariad a llafur blynyddoedd lawer, a theimladrwydd ysbrydol Cristion defosiynol hefyd, ei Early Christian monuments of Wales (1950). Y mae'r arysgrif goffa ar efydd yn yr Amgueddfa Lengol yng Nghaerllion, sy'n awr gyferbyn â'r arysgrif fawr ymerodrol o'r fl. 100 AD a ddarganfuwyd ganddo ef ei hun, yn gorffen gyda'r llinellau hyn, o'u cyfieithu: ' Yr oedd yn rasol mewn bywyd, yn fanwl mewn ysgolheictod, yn ddiofn wrth amddiffyn yr hyn y credai ef mai'r gwirionedd ydoedd, yn ddi-feth mewn cyfeillgarwch, yn anhunanol wasanaethgar i'w gydweithwyr, ei staff, a'i fyfyrwyr '.\nGeorge Counsell Boon, (1927 - 1994)\nByrgoffa gan H. J. Randall yn Archaeologia Cambrensis, 105, 1956, 150-1\nAdroddiad Blynyddol Amgueddfa Genedlaethol Cymru, 1955-6, 12-13\nBoon, G. C., (1997). NASH-WILLIAMS, VICTOR ERLE (1897 - 1955), archaeolegydd. Y Bywgraffiadur Cymreig. Adferwyd 24 Hyd 2021, o https://bywgraffiadur.cymru/article/c4-NASH-ERL-1897


Hafan > Amdanom ni > Cabinet a Gweinidogion > Datganiadau'r Cabinet > Llafar - Coleri sy’n rhoi Sioc Drydanol Llafar - Coleri sy’n rhoi Sioc Drydanol\nYn fy ymateb i gwestiynau llafar ar 21 Mai ar les anifeiliaid, dywedais y byddwn yn gwneud datganiad ar goleri sioc drydanol cyn toriad yr haf. Yr ydym wedi ymgynghori ar yr egwyddor o wahardd coleri sioc drydanol ar gyfer cŵn yng Nghymru. Cawsom 173 o ymatebion i’r ymgynghoriad hwnnw, ac erbyn hyn yr ydym wedi adolygu cynnwys yr ymgynghoriad.\nNid yw hwn wedi bod yn bwnc hawdd i’w archwilio, ac mae llawer o emosiwn ynglŷn ag ef. Mae graddau sylweddol o bryder bod y dyfeisiau hyn yn cael eu defnyddio’n amhriodol, ac mae hynny’n gwrthgyferbynnu ag ymatebion pobl sydd wedi’u defnyddio a chael eu bod wedi gweithio wrth atal anifail rhag camymddwyn. Yn amlwg, mae’r diwydiant sy’n cynhyrchu’r dyfeisiau hyn yn cefnogi’r syniad o barhau i’w defnyddio, a safbwyntiau cymysg sydd gan broffesiwn y milfeddygon. Yn ychwanegol at hyn i gyd, mae cyhoeddiadau gwyddonol sy’n rhoi tystiolaeth yn erbyn a thros dderbynioldeb coleri sioc drydanol.\nCydnabyddir y bydd sefyllfaoedd lle y gellid efallai gyfiawnhau defnyddio dyfeisiau o’r fath dan oruchwyliaeth—enghraifft a roddwyd imi oedd ci byddar oedd angen symbyliad anghlywedol. Felly, bydd angen efallai i’r ddeddfwriaeth gynnwys darpariaeth ar gyfer eu defnyddio mewn amgylchiadau eithriadol. Yn yr un modd, defnyddir ffensys trydanol ar gyfer terfynau mewn ffermio, yn bennaf er mwyn rheoleiddio pori yr anifeiliaid dros dro. Maent yn gwbl weladwy ac mae rhybuddion arnynt. Os bydd ffensys trydanol yn cael eu defnyddio i hyfforddi a rheoli anifeiliaid anwes, dylai rheolau tebyg fod yn gymwys. Dylai ffensys a gysylltir â choleri sioc drydan gael eu defnyddio ar y cyd â rhwystrau ffisegol a thros dro yn unig, i hyfforddi anifail i gadw at ei derfynau.\nYr wyf yn ymwybodol o’r ymchwil a wneir gan Adran yr Amgylchedd, Bwyd a Materion Gwledig ar effeithiau ymddygiadol, ffisiolegol a seicolegol defnyddio dyfeisiau hyfforddi ar y ci domestig yn y tymor byr a’r tymor hir, ond ni fydd yr ymchwil honno’n gorffen tan 2010, gyda phenderfyniadau ar yr hyn fydd yn digwydd yn cael eu gwneud ar ôl hynny. Byddwn yn cadw llygad ar yr ymchwil honno.\nAr ôl rhoi ystyriaeth ddyladwy i’r dadleuon, bwriadaf ddrafftio rheoliadau manwl i gyflwyno gwaharddiad ar ddefnyddio coleri sioc drydanol ar gyfer cŵn yng Nghymru. Ystyrir a ddylai eu gwerthu a’u meddu fod yn gynwysedig yn y ddeddfwriaeth. Bydd darpariaethau priodol yn cael eu gwneud i sicrhau bod ystyriaeth yn cael ei rhoi i sefyllfaoedd lle y gallai defnydd eithriadol o’r dyfeisiau hyn ddigwydd. Byddwn hefyd yn rhoi ystyriaeth briodol i wahardd systemau ffensio sy’n gweithio ar y cyd â choleri sioc drydanol.\nMae Cymru’n arwain y ffordd ar gyflwyno’r ddeddfwriaeth hon yn y DU, a bydd fy swyddogion polisi yn gweithio’n agos gyda chydweithwyr cyfreithiol a Swyddfa’r Cwnsler Cyffredinol i ddrafftio’r ddeddfwriaeth angenrheidiol, a fydd yn ddarostyngedig i ymgynghoriad pellach.\nLlafar - Coleri sy’n rhoi Sioc Drydanol (fersiwn Cymraeg)


BIBLE VERSES AM GRIEF | PWYNTIAU GWEDDI\nHafan Penillion Beibl VIBIAU BEIBL AM GRIEF\nHeddiw, byddwn yn cymryd rhan mewn penillion o'r Beibl am alar. Waeth pa mor dda y mae bywyd yn ein trin ni i gyd, bydd amser o'n bywyd o hyd i alaru, gan ddwyn tristwch annirnadwy o golli rhywun mor feiddgar i'n calonnau. Gall y boen beri inni dristwch di-baid cyhyd. Yn ystod yr amser hwn, dim ond trwy ddweud geiriau caredig y gall dynion geisio ein cysuro. Fodd bynnag, nid y geiriau hynny yw'r balm lleddfol i'n toriad mewnol.\nNi all Duw ond gwella ein cwynion. Dim ond Duw all wneud inni anghofio'r boen honno'n raddol. Dyn cyfoethog oedd Job cyn i'r diafol fynd at Dduw i roi mynediad iddo i demtio Job. Dadleuodd y diafol mai oherwydd bod Job yn ddyn llwyddiannus; dyna pam ei fod yn gwasanaethu Duw yn ddiwyd. Pan ganiataodd Duw i'r diafol gael ei ffordd, collodd Job bopeth heblaw am ei fywyd. Collodd ei eiddo, ei blant, a phopeth y mae wedi gweithio iddo, ac roedd afiechyd marwol yn bygwth ei fywyd hyd yn oed.\nYn ystod yr amseroedd hynny o boen yr oedd Job yn mynd drwyddo, roedd ffrindiau a theulu yn ei gysuro â geiriau yn ceisio rhoi gobaith iddo a pheidio â rhoi’r gorau iddi ar fywyd. Yn y cyfamser, ar ôl gweld ei gŵr mewn Job mor ofnadwy yn gwadu Duw a marw i ddod â'r boen i ben yn lle mynd trwy gymaint o drafferth. Yn union fel y profodd Job yn ei foment ei hun o alar byddwn hefyd yn ein bywydau unigol yn profi rhywbeth o'r fath, byddwn yn cael ein chwerw, byddwn yn profi'r boen o golli pobl bwysig yn ein bywydau, dim ond wedyn y byddwn yn gwybod mai Duw yn unig yw hynny yn gallu tynnu ein poen i ffwrdd.\nYn yr erthygl hon, rydym wedi llunio rhestr o benillion o'r Beibl am alar i roi gobaith inni pan fyddwn yn storm ofnadwy bywyd. Bydd yr adnodau hyn yn dod â synnwyr o ymwybyddiaeth nad ydym ar ein pennau ein hunain yn yr helynt hwnnw. Oftentimes, pryd bynnag yr ydym yn helbul bywyd, mae'r boen yn mynd mor ddifrifol nes ei fod yn dallu ein hymdeimlad o ymwybyddiaeth inni wybod nad ydym ar ein pennau ein hunain ond bod Duw gyda ni. Darllenwch yr adnodau beiblaidd canlynol dro ar ôl tro nes i chi ddod o hyd i gryfder yn ystod yr eiliad honno o alar.\nEseia 43: 2 Pan ewch chi trwy'r dyfroedd, byddaf gyda thi; a thrwy'r afonydd, ni fyddant yn eich gorlifo: pan gerddi trwy'r tân, ni losgir chwi; ac ni fydd y fflam yn ennyn arnat.\nSalmau 31:24 Byddwch yn ddigon dewr, a bydd yn cryfhau'ch calon, pawb sy'n gobeithio yn yr ARGLWYDD.\nRhufeiniaid 8: XWUMX Oherwydd yr wyf yn credu nad yw dioddefiadau'r cyfnod hwn yn deilwng i'w cymharu â'r gogoniant a ddatgelir ynom ni.\nSalmau 147: 3 - Mae'n iacháu'r rhai sydd wedi torri eu calon, ac yn clymu eu clwyfau.\nSalmau 34:18 - Mae'r ARGLWYDD yn agos at y rhai sydd o galon ddrylliedig; ac yn achub megis bod o ysbryd contrite.\n1 Pedr 4: 12-19 - Anwylyd, meddyliwch nad yw’n rhyfedd ynglŷn â’r achos tanllyd sydd i roi cynnig arnoch chi, fel petai rhywbeth rhyfedd wedi digwydd i chi:\nJob 16: 5 Ond byddwn yn eich cryfhau â fy ngheg, a dylai symud fy ngwefusau sicrhau eich galar.\nJob 6:10 Yna dylwn i eto gael cysur; ie, byddwn yn caledu fy hun mewn tristwch: na fydded iddo sbario; canys nid wyf wedi cuddio geiriau y Sanctaidd.\n1 Pedr 5: 9-10 Gwrthwynebwch ef, yn gadarn yn eich ffydd, gan wybod bod yr un math o ddioddefaint yn cael ei brofi gan eich brawdoliaeth ledled y byd. Ac ar ôl i chi ddioddef ychydig, bydd Duw pob gras, sydd wedi eich galw i'w ogoniant tragwyddol yng Nghrist, yn ei adfer, eich cadarnhau, eich cryfhau, a'ch sefydlu chi.\nPhilipiaid 4: 6-7 - Byddwch yn ofalus am ddim; ond ym mhob peth trwy weddi ac ymbil gyda diolchgarwch gadewch i'ch ceisiadau gael eu gwneud yn hysbys i Dduw.\nSalmau 91: 1-16 - Bydd y sawl sy'n preswylio yn lle cudd y Goruchaf yn aros o dan gysgod yr Hollalluog.\nEseia 53: 4 Diau ei fod wedi dwyn ein galar, ac wedi cario ein gofidiau: eto gwnaethom ei barchu wedi ei dagu, ei daro gan Dduw, a'i gystuddio.\n2 Corinthiaid 1: 3-8 - Bendigedig [byddwch] Dduw, hyd yn oed Tad ein Harglwydd Iesu Grist, Tad y trugareddau, a Duw pob cysur;\nSalm 18: 2 Yr ARGLWYDD yw fy nghraig a’m caer a fy ngwaredwr, fy Nuw, fy nghraig, yr wyf yn lloches ynddo, fy nian, a chorn fy iachawdwriaeth, fy nghadarnle.\n1 Corinthiaid 14:33 - Oherwydd nid Duw yw awdur dryswch, ond heddwch, fel yn holl eglwysi’r saint.\n1 Pedr 3:18 - Oherwydd mae Crist hefyd wedi dioddef unwaith am bechodau, y cyfiawn dros yr anghyfiawn, er mwyn iddo ddod â ni at Dduw, cael ei roi i farwolaeth yn y cnawd, ond ei gyflymu gan yr Ysbryd:\nJeremeia 17:14 Iachau fi, Arglwydd, a byddaf yn cael fy iacháu; achub fi a byddaf yn gadwedig, canys ti yw'r un yr wyf yn ei ganmol\nSalmau 31: 9 Trugarha wrthyf, ARGLWYDD, oherwydd yr wyf mewn trafferth: treulir fy llygad â galar, ie, fy enaid a'm bol.\n1 Corinthiaid 10:13 Nid oes unrhyw demtasiwn wedi eich goddiweddyd nad yw’n gyffredin i ddyn. Mae Duw yn ffyddlon, ac ni fydd yn gadael ichi gael eich temtio y tu hwnt i'ch gallu, ond gyda'r demtasiwn bydd hefyd yn darparu'r ffordd o ddianc, er mwyn i chi allu ei ddioddef\nJob 6: 2 O fod fy galar wedi ei bwyso yn drwchus, a bod fy ngofal wedi ei osod yn y balansau gyda’i gilydd!\nJeremeia 10:19 Gwae fi am fy mrifo! mae fy mriw yn ddifrifol: ond dywedais, Yn wir mae hyn yn alar, a rhaid imi ei ddwyn.\n2 Corinthiaid 2: 5 Ond os oes unrhyw un wedi achosi galar, nid yw wedi galaru arnaf, ond yn rhannol: rhag imi godi gormod arnoch chi i gyd.\nHebreaid 13:17 Ufuddhewch i'r rhai sydd â'r llywodraeth arnoch chi, ac ymostyngwch eich hun: oherwydd maen nhw'n gwylio am eich eneidiau, fel y rhai sy'n gorfod rhoi cyfrif, er mwyn iddyn nhw ei wneud â llawenydd, ac nid â galar: oherwydd mae hynny'n amhroffidiol i chi. .\nerthygl flaenorolVIBIAU BEIBL AM YR IS-ADRAN\nerthygl nesafBIBLE VERSES AM TADAU


Datganiad Ysgrifenedig - Y Comisiynydd Dyfodol Cynaliadwy | LLYW.CYMRU\nRwy’n cyhoeddi heddiw bod Peter Davies wedi’i benodi’n Gomisiynydd Dyfodol Cynaliadwy o 1 Ebrill 2011. Ar hyn o bryd Mr Davies yw ein Comisiynydd Datblygu Cynaliadwy ar gyfer Cymru, a bydd y penodiad hwnnw’n dod i ben ar 31 Mawrth 2011.\nYn dilyn penderfyniad Ysgrifennydd Gwladol y DU dros yr Amgylchedd i roi’r gorau i ariannu’r Comisiwn Datblygu Cynaliadwy, bydd y Comisiwn yn dod i ben yn ffurfiol ddiwedd mis Mawrth 2011. Rydym ni yng Nghymru wedi gwerthfawrogi gwaith y Comisiwn bob amser, ac mae wedi gwneud cyfraniad pwysig i’n hagenda datblygu cynaliadwy.\nFe gyhoeddais ar y pryd fy mod yn bwriadu parhau i ofyn am gyngor annibynnol ar ddatblygu cynaliadwy, gan ddefnyddio’r arferion gorau ym Mhrydain, Ewrop ac yn rhyngwladol i’n llywio wrth i ni ddatblygu ein polisïau.\nRoeddwn hefyd yn cydnabod bod angen parhau i ymgysylltu a thrafod â holl sectorau a chymunedau Cymru er mwyn sicrhau ein bod yn gallu gwireddu ein gweledigaeth o Gymru gynaliadwy.\nEr mwyn parhau â’n gwaith ym maes datblygu cynaliadwy, ac yn wir bwrw ati’n gyflymach, rwy’n credu ei bod yn hanfodol ein bod yn parhau i dderbyn cyngor annibynnol ar ein polisïau a’n rhaglenni. Bydd Mr Davies yn cynnig y cyngor annibynnol hwnnw.\nBydd Mr Davies hefyd yn cynnig arweiniad allanol ar ddatblygu cynaliadwy yng Nghymru er mwyn ysgogi a chefnogi camau a fydd yn rhoi egwyddorion datblygu cynaliadwy ar waith ym mhob rhan o gymdeithas Cymru.\nBydd Mr Davies yn parhau â’i waith o ddod â phartneriaid at ei gilydd i ymdrin â materion anodd a heriol sy’n ymwneud â datblygu cynaliadwy. Bydd hefyd yn cynghori Llywodraeth y Cynulliad ar y ffactorau sy’n ein rhwystro rhag gwneud Cymru’n genedl fwy cynaliadwy yn ogystal â chynnig ffyrdd o gael gwared ar y rhwystrau hynny.\nRwy’n gobeithio y byddwn yn parhau i gyd-drafod â phedair cenedl y DU, gan rannu’r arferion gorau, a bydd swydd Mr Davies yn hanfodol yn hyn o beth.\nMae’r penodiad hwn yn adlewyrchu pa mor bwysig yw’n dyletswydd Datblygu Cynaliadwy i ni, ac mae’n brawf o’n hymrwymiad i wneud popeth o fewn ein gallu i wneud Cymru yn genedl wirioneddol gynaliadwy.\nNid yw’r trefniadau terfynol wedi’u cadarnhau eto, ond rwy’n rhagweld y bydd Peter Davies yn derbyn cefnogaeth ar gyfer ei waith gan Cynnal Cymru, Fforwm Datblygu Cynaliadwy Cymru. Bydd penodiad Mr Davies fel Comisiynydd Dyfodol Cynaliadwy yn para o 1 Ebrill 2011 tan 28 Mehefin 2012.


Wrth i’r gyfres bresennol ddirwyn i ben, diogelwch Ralph yw blaenoriaeth Lea.\nWrth i’r gyfres bresennol ddirwyn i ben, diogelwch Ralph yw blaenoriaeth Lea. Mae Kate yn poeni am Peter, ac mae Emyr yn gwneud ei orau glas i wella ei berthynas â’i ffrindiau. Mae Llyr yn ymgartrefu yn ei fflat newydd ond dyw Non ddim yn gallu plesio neb. A fydd yr holl ymarfer yn ddigon i helpu Dai wrth iddo chwarae gêm dyngedfennol? Ac wrth i Osian ddinistrio popeth o fewn ei afael, mae antur Kate yn parhau y tu ôl i’w gefn.


CANGEN SWYDD AMWYTHIG - SWYDD NODWEDDIADOL 2 - Key Care & Support\nCANGEN SWYDD AMWYTHIG – SWYDD NODWEDDIADOL 2\nHome CANGEN SWYDD AMWYTHIG – SWYDD NODWEDDIADOL 2\nNYRS CYFFREDINOL COFRESTREDIG – WRECSAM\nMae Key Care & Support yn chwilio am Nyrs iechyd meddwl cofrestredig cyffredinol neu gofrestredig i weithio gyda’n cleient yn ardal Wrecsam. Bydd gan yr Ymgeisydd ddiffuant angerdd am nyrsio ag agwedd gadarnhaol ac awydd i wneud gwahaniaeth i’r person sy’n agored i niwed sy’n cael gofal llawn amser. Rhaid i chi allu ymrwymo i weithio mewn amrywiaeth o leoliadau yn Wrecsam a’r ardaloedd cyfagos. Gall Gofal a Chefnogaeth Allweddol gynnig oriau a shifftiau sy’n addas i chi, yn amrywio o sifftiau ychwanegol i ategu’r enillion presennol i oriau rhan amser rheolaidd neu amser llawn. Mae pob cyfeiriad yn ddarostyngedig i gyfeiriadau boddhaol a gwiriad DBS, Cyfweliad, PIN Nyrsio a hyfforddiant gorfodol yn y dyddiad.\nProfiad profedig mewn rôl Nyrsio am o leiaf y 6 mis diwethaf\nYmrwymiad dros ddarparu nyrsio o ansawdd\nGyrwyr sy'n well ganddynt\nCynllun bonws cyfeiriwch at gydweithiwr\nMae Key Care & Support, yr Asiantaeth sy’n Berchen ar Nyrsys yn y Gogledd Orllewin, eleni yn dathlu 10 mlynedd yn cyflenwi staff i amrywiol Ymddiriedolaethau GIG ar draws Gogledd Orllewin, Gogledd a De Cymru, a’r darparwr dewisol i lawer o gartrefi gofal a sefydliadau byw â chymorth yn eich ardal chi.\nCYFLAWNWCH Y FFURFLEN HON I YMGEISIO!


Llywodraeth yn annog cwmnïau Cymru i roi pwyslais ar dwf, meddai Cheryl Gillan - GOV.UK\nLlywodraeth yn annog cwmnïau Cymru i roi pwyslais ar dwf, meddai Cheryl Gillan\nMae’r Llywodraeth yn gwneud popeth yn ei gallu i gefnogi ac annog cwmniau sector preifat yng Nghymru i gyrraedd y brig - fel clwb pel-droed …\nMae’r Llywodraeth yn gwneud popeth yn ei gallu i gefnogi ac annog cwmniau sector preifat yng Nghymru i gyrraedd y brig - fel clwb pel-droed Abertawe, sydd bellach yn yr Uwch Gynghrair, meddai Ysgrifennydd Cymru Cheryl Gillan wrth arweinwyr busnes yn y ddinas heddiw.\nRoedd Ysgrifennydd Cymru yn Abertawe er mwyn ymweld a chlwb pel-droed y ddinas, sydd newydd gael dyrchafiad i’r Uwch Gynghrair, ac er mwyn annerch arweinwyr busnes lleol.\nYng nghyfarfod Clwb Busnes Abertawe yng Ngwesty’r Village, dywedodd Mrs Gillan: “Rydym yn gwneud ein gorau i sicrhau y bydd y Llywodraeth hon yn aros mewn cof fel y Llywodraeth fwyaf cefnogol i dwf. Byddwn yn bwrw ymlaen a rhaglen sydd ag un pwrpas - creu swyddi. Byddwn yn dangos ein bod yn cefnogi busnesau mentrus a phobl fentrus - ac nad oes ‘ardaloedd yn cael eu hanghofio’ yng Nghymru o safbwynt twf.”\nDywedodd Mrs Gillan fod y Llywodraeth yn sicrhau bod gan Gymru y seilwaith priodol i alluogi busnesau i weithredu a thyfu a denu buddsoddiad newydd ledled y wlad.\nDywedodd: “Rydw i am i fuddsoddiad a thwf economaidd ymledu ar draws Cymru gyfan, a pheidio a bod yn gyfyngedig i Dde-ddwyrain y wlad. Dyma pam ein bod yn buddsoddi miliynau mewn band eang cyflym iawn - y priffyrdd newydd ar gyfer twf busnes yn yr unfed ganrif ar hugain.\n“Dyma pam ein bod yn cadw’r cais i drydaneiddio’r rheilffordd i Abertawe ar agor hefyd. Hyd yn oed ar sail y cyhoeddiad a wnaethom ym mis Mawrth, bydd amserau teithio o Lundain i Abertawe yn gostwng 20 munud. Bydd teithwyr i’r gorllewin o Gaerdydd hefyd yn mwynhau’r un buddion a’r rheini ar y rheilffordd fydd wedi’i thrydaneiddio - trenau newydd, cyflymach, mwy gwyrdd a mwy cyfforddus. Ac yn bwysig i fusnesau - amserau teithio byrrach yn ol ac ymlaen i Lundain.\n“Mae angen i ni siarad o blaid y cyfleoedd a ddaw yn sgil trydaneiddio a moderneiddio’r brif reilffordd i Dde Cymru. Mae angen i ni ganolbwyntio ar bwyntiau cadarnhaol y cyhoeddiad hwn, a pheidio a gorbwysleisio’r pethau negyddol. Ac mae angen i bawb weithio gyda’i gilydd i gryfhau’r achos busnes ar gyfer trydaneiddio’r rheilffordd i Abertawe. Mae hyn yn fusnes anorffenedig yn fy marn i.”\nYn gynharach, roedd Ysgrifennydd Cymru wedi galw yn Stadiwm Liberty yng Nglandŵr i weld sut oedd y trefniadau yn dod yn eu blaenau i baratoi’r Stadiwm ar gyfer ei dymor cyntaf yn yr Uwch Gynghrair. Bu i Mrs Gillan gyfarfod a chadeirydd yr Elyrch, Huw Jenkins, a’i cyflwynodd i staff y stadiwm wrth iddi weld y gwaith a oedd yn cael ei wneud, gan gynnwys y gwaith o adnewyddu siop swyddogol y clwb.\nDywedodd Mrs Gillan: “Nid yw gweld pel-droed yr Uwch Gynghrair yn Stadiwm Liberty ddim ond yn llwyddiant ysgubol i glwb pel-droed Dinas Abertawe; bydd hefyd yn hwb enfawr i’r ddinas, a’i heconomi gyfan. Bydd yn werth miliynau o bunnoedd i Abertawe o ran twristiaeth a masnach, wrth i broffil y ddinas godi ar draws y DU a dramor.\n“Rwy’n llongyfarch Huw Jenkins a gweddill bwrdd yr Elyrch am lywio’r clwb i’r gynghrair pel-droed mwyaf, a’r gorau, yn y byd. Hoffwn ddymuno pob lwc i’r Elyrch i’r tymor nesaf, a byddaf yn cefnogi Brendan Rodgers a’i dim wrth iddynt gystadlu yn erbyn yr enwau mwyaf o flaen cynulleidfa fyd-eang enfawr bob wythnos. Bydd Cymru’n falch iawn ohonynt.”\nAnerchiad llawn Ysgrifennydd Cymru i Glwb Busnes Abertawe\nCyhoeddwyd ar 17 June 2011


Filtering by: College Arts and Sciences Remove constraint College: Arts and Sciences Creator/Author Tepe, Eric (record/image) Remove constraint Creator/Author: Tepe, Eric (record/image) Collections Bryophytes from the University of Cincinnati Herbarium (CINC) Remove constraint Collections: Bryophytes from the University of Cincinnati Herbarium (CINC) Subject Class: Bryopsida Remove constraint Subject: Class: Bryopsida Subject Order: Dicranales Remove constraint Subject: Order: Dicranales\n1. Trematodon longicollis / Michx.\n2. Saelania glaucescens / (Hedw.) Broth.\n3. Saelania glaucescens / (Hedw.) Broth.\n4. Rhabdoweisia crispata / (Dicks. ex With.) Lindb.\n5. Rhabdoweisia crispata / (Dicks. ex With.) Lindb.\n6. Rhabdoweisia crispata / (Dicks. ex With.) Lindb.\n7. Rhabdoweisia crispata / (Dicks. ex With.) Lindb.\n8. Rhabdoweisia crispata / (Dicks. ex With.) Lindb.\n9. Rhabdoweisia crispata / (Dicks. ex With.) Lindb.\n10. Rhabdoweisia crispata / (Dicks. ex With.) Lindb.\nBryophytes from the University of Cincinnati Herbarium (CINC)[remove]369


Colli cyfle | Gronyn\nGŵr o Jamaica oedd Edmund Hyde Hall, awdur y gyfrol A Description of Caernarvonshire 1809 -1811 sydd, fel yr awgryma’r teitl, yn rhoi i ni olwg ddifyr iawn ar yr hen sir Gaernarfon nôl yn nechrau’r bedwaredd ganrif ar bymtheg. Dyma a ddywedodd am un adeilad o bwys a welsai ar ei daith trwy’r sir. ‘Its state of preservation is such as to allow of its being easily converted into a habitation although the conversion would probably injure its present picturesque appearance.’ Hyd y gwn i, beth bynnag, ddaru neb geisio gwireddu’r syniad a rhoi cynnig ar droi’r adeilad yn gartref, er gwaethaf awgrym Hall mai tasg rwydd iawn fyddai hynny.\nPe byddai rhywrai wedi llwyddo i wneud yr hyn a awgrymai Hall, byddai ganddyn nhw dŷ go arbennig heddiw; tŷ unigryw, heb os. Ond fe gollwyd y cyfle. A diolch am hynny hefyd, gan y byddai addasu’r adeilad wedi gwneud yr hyn a ofnai Hall, sef amharu ar ei edrychiad hardd. Byddai addasiadau diweddarach, fel ffenestri gwydr dwbl, drysau plastig, a disgl lloeren ar y wal yn gwbl anghydnaws â’r lle, ac wedi ei anharddu ymhellach. Weithiau, mae angen diolch am gyfleoedd a gollwyd.\nNid bod hynny’n wir o hyd chwaith, oherwydd yn aml iawn mater o ofid mawr yw colli cyfle. Mae gan y rhan fwyaf ohonom brofiad o’r fath: colli cyfle i wneud cymwynas; colli cyfle i ymweld â rhywun; colli cyfle i ddweud rhywbeth pwysig. Mae meddwl am bethau o’r fath yn gwneud i ni fod yn benderfynol o beidio â cholli cyfleoedd tebyg eto. Mor ddoeth yw cyngor Paul i Gristnogion Effesus a Philipi, ‘Daliwch ar eich cyfle’ (Eff. 5:16 a Col. 4:5). Ie, daliwn ar ein cyfle i wneud daioni, dangos cariad, dweud ‘sori’, a maddau bai. Mor drist yw gweld y cyfle i wneud pethau felly’n cael ei golli.\nDaliwn ar ein cyfle hefyd i dystio i’r Efengyl. Mynnwn ddweud wrth eraill am Iesu a’r bywyd sydd trwyddo. Gwir dristwch peidio â gwneud hynny fydd, nid ein bod ni ein hunain yn colli cyfle i dystio, ond bod eraill yn colli cyfle i glywed am y Gwaredwr y mae arnyn nhw ei angen. Mynnwn dystio dros Grist rhag i ni amddifadu pobl o’r cyfle i glywed amdano ef a’i gariad.\nYr wythnos hon, daliwn ar bob cyfle i wasanaethu Crist a’i deyrnas. Onid un o nodweddion y Cristion yw ei fod yn awyddus i hynny ac yn brysio i wneud daioni o bob math yn ei wasanaeth i’w Arglwydd ac i’w gyd-gristnogion ac i bawb o’i gwmpas?\nGyda llaw, yr adeilad hwnnw y tybiai Hall y gellid ei addasu yn gartref? Mae’n dal yma, mor urddasol ac mor hardd ei picturesque appearance ag erioed. A diolch am hynny, lwyddodd neb i’w droi’n dŷ nac yn westy nac yn unrhyw beth arall chwaith. Collwyd cyfle, do; ac mae Castell Dolbadarn yma o hyd.\nCliciwch yma www.gronyn.org/gronyn i fynd at rifyn diweddaraf Gronyn – rhifyn Dydd Sul, 17 Mai, 2015\nThis entry was posted on Dydd Sul, Mai 17th, 2015 at 2:36 pm and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Gêm Doctor ystafell estron Ku. Chwarae rhad ac am ddim ar-lein\nGêm Doctor ystafell estron Ku Ar-lein\nDoctor ystafell estron Ku\nGêm Disgrifiad: Yn oruchwyliaeth y gêm yn rhaid i chi ddod o hyd i holl wrthrychau yn yr ystafell ac yn defnyddio rhai ohonynt i ddod o hyd i'r gweddill eich eitemau. Mae'r gêm yn hwyl iawn ac yn ddiddorol. Os byddwch yn dod o hyd i gwrthrych i symud y pwyntydd dros y llygoden i glicio arno, gan arwain at newid yn y panel, ond dod o hyd gwrthrychau.\nDamweiniau gyda Kitty Er Vex 3 Deintydd Masha ac yr Arth: Gwanwyn alergedd Masha Immured mewn ogof 2 Brysiwch-Burry Escape Bore Ar ôl Escape Gwlad y Pharoaid Ymlaciwch Ystafell Escape Escape O Jungle Tanffordd Pos Zodiac House Escape Angelina Jolie yn y Deintydd Doc Mcstuffins Hamburger Dora yn Deintydd Gyflym saeth 2\nYn oruchwyliaeth y gêm yn rhaid i chi ddod o hyd i holl wrthrychau yn yr ystafell ac yn defnyddio rhai ohonynt i ddod o hyd i'r gweddill eich eitemau. Mae'r gêm yn hwyl iawn ac yn ddiddorol.\n© playgame24.com - gêm ar-lein rhad ac am ddim Doctor ystafell estron Ku () Chwarae\nfflachia herwhela ar-lein Doctor ystafell estron Ku rhad ac am ddim.. Peidiwch ag anghofio sgorio'ch y gêm hon Doctor ystafell estron Ku a rhannu gêm hon gyda'ch ffrindiau gorau.


Datganiad Ysgrifenedig - Trefniadau Newydd Hyblygrwydd Diwedd Blwyddyn ar gyfer Gweinyddiaethau Datganoledig (19 Gorffennaf 2011) | LLYW.CYMRU\nYng Nghyllideb 2011, cyhoeddodd Llywodraeth y DU gynllun Cyfnewid Cyllideb newydd i ddisodli'r cynllun Hyblygrwydd Diwedd Blwyddyn blaenorol ar gyfer rheoli gwariant cyhoeddus ar draws blynyddoedd. Mae Llywodraeth Cymru wedi egluro nad yw nifer o nodweddion y system Cyfnewid Cyllideb newydd yn addas i Weinyddiaethau Datganoledig ac mae wedi bod yn pwyso ar Lywodraeth y DU i newid y trefniadau.\nMae'n bleser gennyf gyhoeddi, yn dilyn trafodaethau'r wythnos ddiwethaf rhwng Prif Ysgrifennydd y Trysorlys (CST) a mi, a rhwng Gweinidogion Cyllid y tair Weinyddiaeth Ddatganoledig a'r CST, fod Llywodraeth y DU bellach wedi cytuno y caiff fersiwn ddiwygiedig o'r system Cyfnewid Cyllideb ei chymhwyso i danwariant gan y Gweinyddiaethau Datganoledig yn ystod cyfnod yr Adolygiad o Wariant. Bydd Gweinyddiaethau Datganoledig yn gallu cario tanwariant drosodd, â chytundeb o ran ei gapio. Yn wahanol i adrannau Whitehall ni fydd yn ofynnol hysbysu'r Trysorlys o'r tanwariant disgwyliedig cyn y flwyddyn ddilynol er mwyn cario'r cyllid drosodd.\nOnd os bydd Gweinyddiaeth Ddatganoledig yn dymuno hysbysu'r Trysorlys am danwariant a fwriedir cyn i'r flwyddyn ddod i ben yna gallant sicrhau'r cyllid sy'n cael ei gario drosodd yn gynharach yn y flwyddyn ariannol ddilynol.\nCytunwyd y bydd ein cyllideb Terfynau Gwariant Adrannol Adnoddau (RDEL) yn cael ei gapio ar 0.6% a'n cyllideb Cyfalaf Terfynau Gwariant Adrannol Cyfalaf (CDEL) yn cael ei gapio ar 1.5%. Ar gyfer 2011-12, bydd hyn yn £83m ar gyfer RDEL a £19m ar gyfer CDEL. Er na fydd tanwariant sy'n fwy na'r terfynau hyn yn cael ei gario drosodd, mae capio ar y lefel hon yn ddigon i sicrhau, gyda rheolaeth ariannol ofalus, na fydd yr adnodd a ddyfarnwyd i Gymru'n cael ei golli. Mae'r cap yn fwy o lawer na'n tanwariant yn ystod y blynyddoedd diweddar. Er enghraifft, eleni roedd ein tanwariant RDEL yn 0.14%, a'n tanwariant CDEL yn 0.20%.\nRwy'n falch fod y Trysorlys wedi ymateb yn gadarnhaol i ddull cydgysylltiedig y Gweinyddiaethau Datganoledig o weithredu ar y mater hwn ac mae Prif Ysgrifennydd y Trysorlys wedi cydnabod ein statws unigryw yn y trefniadau newydd. Bydd y trefniadau newydd hyn yn cynnig hyblygrwydd y mae ei angen yn fawr ar Lywodraeth Cymru i'n helpu ni i ymateb i'r her o reoli â chyllidebau llai. Fodd bynnag, rwyf wedi mynegi fy siom fod y Trysorlys wedi parhau i wrthod rhyddhau mwy na £400m mewn stociau presennol o hyblygrwydd diwedd blwyddyn a ddyfarnwyd gan y Senedd i Gymru. O'u rhyddhau gellid eu defnyddio i gefnogi gwasanaethau cyhoeddus a rhoi hwb i'r economi yng Nghymru.


Dyddiau Pwnc - Wrexham Glyndwr University\nRydych chi yma: Hafan > Cyrsiau Israddedig > Dyddiau Pwnc\nDiwrnodau pwnc yw diwrnodau cwrs-benodol sy'n cynnig cyfle ichi gael gwybod mwy o fanylion am eich dewis gwrs.\nEfallai eich bod eisoes wedi ymweld â ni ar un o'n diwrnodau agored i israddedigion, ond bydd y cwestiynau sydd gennych nawr yn wahanol iawn i'r rhai a oedd gennych cyn ichi wneud eich cais a'ch dewisiadau cychwynnol.\nYmweld â ni yw'r ffordd orau o gael argraff o sut mae'n teimlo i fod yn rhan o'n cymuned o fyfyrwyr a byddwch hefyd yn gallu cwrdd ag ymgeiswyr eraill sy'n gobeithio astudio yma ym Mhrifysgol Glyndŵr Wrecsam.\nMae rhai o'r dyddiau wedi eu cynllunio ar gyfer ymholwyr, tra bod rhai eraill ar gyfer ymgeiswyr ac ar gyfer y rheiny sydd eisoes wedi cael cynnig lle ar gwrs gyda ni.\nOs ydych yn dymuno mynychu unrhyw un o'r digwyddiadau isod, cofrestrwch yma, gan nodi pa faes pwnc y mae gennych ddiddordeb ynddo.\nDiwrnodau Pwnc/i Ymgeiswyr sydd ar y gweill\nSesiynau Galw Heibio Rhithiol Addysg\nDydd Mercher, 4:00pm - 6:00pm\nBeth am ddod i un o'n sesiynau gwybodaeth galw heibio anffurfiol?\nBydd staff yr Adran Addysg ar gael ar-lein rhwng 4.00pm a 6.00pm i drafod ein rhaglenni Addysg ar y dyddiadau canlynol:\n21 Gorffenaf 2021\nGallant ateb cwestiynau ynghylch strwythur ein cyrsiau rhan amser a llawn amser, gofynion mynediad ac unrhyw ymholiadau eraill sydd gennych.\nMynnwch le yma i gael y ddolen i'ch sesiwn ddewisol.\nSesiynau Dychwelyd i Nyrsio\nYdych chi'n meddwl dychwelyd i yrfa mewn nyrsio? P'un a ydych ar y gofrestr dros dro ac eisiau gwneud eich dychweled un barhaol neu rydych chi newydd benderfynu mai nawr yw'r amser iawn i chi fynd yn ôl fewn i nyrsio, dewch i sgwrsio â'n hacademyddion am eich opsiynau yn un o'n sesiynau gwybodaeth galw heibio anffurfiol.\nBydd y tîm Dychwelyd i Nyrsio ar gael ar-lein rhwng 4.30pm a 5.30pm i drafod y rhaglen hon ar y dyddiadau canlynol:\nDydd Mercher 28 Gorffenaf 2021\nDydd Mercher 11 Awst 2021\nCofrestrwch yma i gael dolen i'ch sesiwn rithiol ddewisol.\nY Defnydd o System Leoli Fyd-eang (GPS) mewn Chwaraeon: Buddion, Cyfyngiadau a Photensial\n28 Gorffenaf 2021 4yp-5yp\nDarperir gan Richard Lewis. Mae'r defnydd o System Leoli Fyd-eang (GPS) wedi dod yn safonol mewn chwaraeon tîm. Mae'r dechnoleg wisgadwy hon wedi caniatáu gwyddonwyr chwaraeon i ddeall ac adnabod blinder mewn athletwyr, gan leihau'r risg o anaf a gwella effeithlonrwydd hyfforddiant.\nYmunwch â ni wrth i Richard drafod rôl GPS mewn chwaraeon o'r safon uchaf, ei gyfyngiadau a'i ddefnydd posib yn y dyfodol. Archebwch eich lle yma.\nDosbarth Meistr Troseddeg: The Silence of the Lambs – Alfredo Ballí Treviño\n2 Awst 2021 6pm-7pm\nYmunwch â ni wrth i ni drafod cynrychiolaeth Alfredo Ballí Treviño yn y ffilm ‘The Silence of the Lambs’. Yn ystod y sesiwn hon, archwilir gorliwiad y cyfryngau o achosion, a'r portread rheibus o lofruddion cyfresol\nBydd cynnwys ar gael i chi ar-lein o 9am ddydd Gwener 30 Gorffennaf. I ddilyn, cynhelir sesiwn Holi ac Ateb fyw gydag aelod o'r Tîm Troseddeg a Chyfiawnder Troseddol ddydd Llun 2 Awst am 6pm.\nNODER: Nid oes rhaid i chi wylio'r ffilm i gymryd rhan yn y dosbarth meistr hwn.\nGwyddor Chwaraeon – Ymagwedd Wynebu’r Myfyriwr\n25 Awst 2021 4-5pm\nDarperir gan Julian Ferrari. Yn ystod y 112 mis diwethaf gwelwyd symudiad oddi wrth gyrsiau Addysg Uwch a ddarperir. Bu’n rhaid i’r gwaith o addysgu Gwyddor Chwaraeon, sy’n bwnc ymarferol yn ei hanfod, addasu i fodloni’r gofynion hyn a mwy, a dyna fu ein hymagwedd.\nYmunwch â ni wrth i Julian amlygu rhai o’r heriau a wynebir, rhwystrau i’w goresgyn a chyfleoedd i’r dyfodol a ddaeth yn amlwg yn sgil yr ymagwedd gyfunol o ddarparu’r cwrs.\nCyfergyd mewn Chwaraeon a Rôl yr Adsefydlwr Chwaraeon Graddedig\n29 Medi 2021 4yp-5yp\nDarperir gan Daniel Morris. Mae cydnabod a rheoli anaf trawmatig i'r pen mewn chwaraeon wedi dod yn bwnc trafod yn y blynyddoedd diwethaf. Yn gysylltiedig â hyn mae cymhlethdodau yn ystod gyrfa, ac yn dilyn gyrfa.\nYmunwch â ni a Daniel ar y consensws diweddaraf ar gyfergyd sy'n gysylltiedig â chwaraeon. Bydd Daniel hefyd yn trafod rôl yr Adsefydlwr Chwaraeon Graddedig, gyda rhai diweddariadau ar y proffesiwn. Archebwch eich lle yma.\nDefnyddio'r 5C Fel Cerbyd ar gyfer Cydlyniad Amlddisgyblaethol\n10 Tachwedd 2021 4-5pm\nDanfonwyd gan Tom King. Ar gyfer y Seicolegydd Chwaraeon sy'n gweithio yn y maes pêl-droed proffesiynol, mae bellach yn orfodol i ymgorffori hyfforddiant sgiliau seicolegol o fewn y cyd-destun amlddisgyblaethol.\nYmunwch â Tom i archwilio ei brofiadau o weithio o fewn academïau pêl-droed proffesiynol a'r defnydd o'r rhaglen 5C (Ymrwymiad (Commitment), Cyfathrebu (Communication), Canolbwyntio (Concentration), Rheolaeth (Control) a Hyder (Confidence)), i hyrwyddo neges gydlynol o gymorth seicolegol a chynyddu ymgysylltiad gan bob unigolyn sydd ynghlwm â datblygiad chwaraewr.\nAdferiad Maethol ar ôl Salwch Difrifol\n20 Hydref 2021 4yp-5yp\nDarperir gan Vicky Davies. Mae maeth yn chwarae rhan bwysig mewn adferiad yn dilyn salwch sy'n cychwyn yn ddirybudd, megis heintiau feirol neu facterol. Mae ailadeiladu cryfder, stamina a chwant bwyd yn nodau adsefydlu cyffredin i'r bobl hynny sy'n adfer o amrywiaeth o salwch difrifol, ac eithrio diagnosis penodol.\nYmunwch â ni wrth i Vicky drafod y strategaethau maeth gwahanol a ellir eu mabwysiadu i gefnogi'r daith adsefydlu ac adfer. Archebwch eich lle yma.


Mae hon ger yr eglwys ar ben Y Gogarth ond nid oes arwydd yn dangos ei lleoliad. Rydym wedi cysylltu â Stad Mostyn ac wedi cael caniatâd i fynd yno i edrych ar y ffynnon. Ein gobaith yw y bydd mewn cyflwr gweddol dda ac y gallwn berswadio'r awdurdodau i'w hagor i'r cyhoedd gan ei bod mewn lleoliad delfrydol i ddenu ymwelwyr. Cewch wybod sut mae pethau'n datblygu. (GOL.)\nYn y rhifyn cyntaf o Llygad y Ffynnon, soniwyd ein bod wedi cysylltu â Stad Mostyn gyda'r bwriad o ymweld â Ffynnon Dudno ar ben y Gogarth. Ein gobaith oedd y byddai'r ffynnon mewn cyflwr da ac y gellid ei hagor i'r cyhoedd gael ymweld â hi. Cafwyd caniatâd i edrych ar safle'r ffynnon ar yr amod ein hod yn cysylltu â Mrs Helen Jowett, Warden Parc Gwledig y Gogarth. Cafwyd ar ddeall ganddi fod y ffynnon ar dir preifat, ond wedi iddi hi a ninnau gysylltu â'r perchennog, cafwyd caniatâd i ni ymweld â'r ffynnon yng nghwmni Helen a Mr Tom Parry, hanesydd lleol ac awdur cyfrol ar hanes yr ymchwil am Lys Helgi a gwlad Tyno Helgi, y darn hwnnw o dir rhwng Penmaenmawr a Môn a foddwyd gan y môr yn y chweched ganrif.\nOnd beth am Ffynnon Dudno? Roeddem eisoes wedi gweld Ffynnon Rufeinig a Ffynnon Powell gan eu bod yn ymyl llwybrau cyhoeddus, ond doedd dim modd mynd at Ffynnon Dudno ond wrth gerdded ar draws tir preifat. Yn ôl y wybodaeth ddogfennol oedd gennym roedd y ffynnon ganllath o'r eglwys i'r de-ddwyrain. Yma mae'r tir yn serth a thyfiant trwchus o eithin a choed drain yn gorchuddio'r llechwedd. Roedd Ken a finnau wedi gweld lleoliad tebygol i'r ffynnon pan oeddem ar ymweliad Dlaenorol ond heb fedru mynd yn ddigon agos i fod yn sicr. Tyfiant o goed drain a nifer o gerrig oedd wedi' n denu at y fan, ond wedi cyrraedd ato nid oedd golwg o ddŵr, a'r graig naturiol yn dod i'r wyneb oedd y cerrig. Credai Tom fod y ffynnon yn agos i'r eglwys ond wedi edrych yn y fan honno doedd dim golwg ohoni. Aeth Helen ymlaen ar hyd ochr y llethr ymhellach oddi wrth yr eglwys. Yn sydyn, gwaeddodd, 'Mae pwll o ddŵr fan hyn'\nBeth oedd yno ond dŵr budr mewn cafn o frics modern. Rhywbeth wedi ei adeiladu i wartheg gael yfed ohono oedd hwn! Roedd perchennog y tir, Mr John Jones, wedi dweud wrthyf dros y ffôn ei bod yn well gan ei wartheg yfed y dŵr o Ffynnon Dudno nag unrhyw ddŵr arall. Yn amlwg, roedd y dŵr yn llifo i'r cafn o'r graig ond roedd tyfiant yn gorchuddio pob man. Aeth Tom ati i glirio'r drain a'r mieri gyda'i gyllell boced ac yn raddol, daeth y ffynnon i'r golwg. Llwyddodd Ken i'w mesur a gwneud sgets ohoni. Mae wedi ei hadeiladu mewn cilfach yn y graig, yn mesur tair troedfedd o hyd a dwy droedfedd a chwe modfedd o led. Gosodwyd carreg fawr, tua thair troedfedd o uchder dros y ffynnon. Mae'r dŵr oddeutu troedfedd o ddyfnder.\nPen y Gogarth,\nBeth bynnag a ddigwydd yn y dyfodol, mae Ffynnon Dudno'n ddiogel a ninnau wedi cael y fraint o edrych ar waith cerrig na welodd neb, ar wahân i'r perchennog, mohono am yn agos i ganrif. Byddwn yn siŵr o gofnodi unrhyw ddatblygiad pellach yn Llygad y Ffynnon. Oes, mae gwefr arbennig i'w chael wrth chwilio a dod o hyd i ffynnon. Beth am fynd ati i chwilio am un yn eich ardal chi!\nHANES DWY FFYNNON\n(Gweler hefyd Cyffordd Llandudno\nam yr ail ffynnon)\nFFYNNON YR ODYN\n’Roedd Ffynnon yr Odyn (SH 774 823) ar saﬂe tŷ o’r enw Creigle yn Church Walks, Llandudno. Gelwid hi hefyd gan rai yn Ffynnon Siafft yr Odyn. Tu ôl i Greigle, ers talwm, ’roedd chwarel galch a ddefnyddid y calchfaen ar gyfer adeiladu a’r calch ar gyfer trin y tir. Hefyd, ’roedd yna hen siafft gopr, ac wedi iddi orffen cael ei defnyddio ar gyfer y pwrpas hwnnw fel lanwodd â dŵr (tua 37 troedfedd o ddyfnder) a’i throi’n ffynnon! Cliriwyd y saﬂe ac adeiladwyd ysgol newydd San Sior ar y saﬂe ar ddechrau’r nawdegau. Y bwriad ar y pryd oedd diogelu’r ffynnon, ond oherwydd pryderon am iechyd a diogelwch, bu’n rhaid clirio’r ffynnon yn ddiweddarach. Yn y llun rydw i wedi ceisio ail-greu’r ffynnon drwy osod pwmp yn yr ardd! Fel hyn yr ysgrifennodd gwr o’r enw Thomas Rowlands am ei atgoﬁon am Landudno fel ag yr oedd tua 1840:\nYn agos i'r fan lle saif Plas Gogarth yn bresennol, yr oeddym yn troi i fyny y ffordd oedd yn arwain at Ffynnon yr Odyn, ac o’r ffynnon hon ’roedd llawer o’r trigolion yn cael dwfr at eu gwasanaeth. Ychydig yn uwch i fyny, ar ymyl yr un ffordd, yr oedd yr odyn, oddi ar ba un yr oedd y ffynnon yn cael ei galw. Odyn galch ydoedd wedi ei chodi at wasanaeth amaethdy y Tŷ Draw. Yn yr amaethdy yma y byddai gweinidogion phregethwyr y Methodistiaid Calﬁnaidd yn gwneud eu cartref, ac yr oeddynt bob amser yn cael derbyniad croesawgar, Wyneb—siriol, a chartref llawn gan David a Margaret Jones.\nYn rhﬁyn Tachwedd 13eg, 1909 o’r Llandudno Advertiser mae John Roberts, Bryn Celyn, yn ysgrrfennu.\nThis well formerly stood in the grounds of Creigle, Church Walks; its name is suggestive. In former timed much lime stone was burned, and in this vicinity a quarry to raise stones for this purpose was situated directly behind the mansion of Creigle. Years ago, and before Llandudno began to develop as a health resort, lime kilns were situated near this quarry. Most of the lime in those days was used for agricultural purposes in the district; the lime from these kilns were considered of very ﬁne quality. Why this well was called by this name we are not in a position to decide but probably because of its close proximity to these lime kilns.\nTybed a oes Ffynnon yr Odyn arall ar gael rhywle yng Nhymru? Ni allaf weld un yn The Holy Wells of Wales. Hwyrach y gall un o aelodau Cymdeithas Ffynhonnau Cymru ein helpu i ddod o hyd i un. (Gol)\nYng nghyfarfod y Gymdeithas ar ddydd Mercher yr Eisteddfod Genedlaethol yn Llanrwst eleni cafwyd cyflwyniad cyflwyniad ardderchog gan Gareth Pritchard, Llandudno ar destun “Ffynhonnau’r Gogarth”. Llawer o ddiolch iddo am rannu â cynifer ohonom ni’r fath wybodaeth ddiddorol, ac i’r Cadeirydd am gadw trefn arnom: edrychwn ymlaen at Dregaron y flwyddyn nesaf!


Noson bontio blwyddyn 6 – Ysgol Y Strade\nYou are here: Home / Newyddion / Newyddion / Noson bontio blwyddyn 6\nNoson bontio blwyddyn 6\n25th Mehefin 2017 /in Newyddion /by Daniel Hughes\nNos Fercher, Gorffennaf 12fed.\nCroeso i chi rieni a disgyblion newydd i Ysgol y Strade am noson o rannu gwybodaeth, a chael blas ar fywyd yn yr ysgol.\nRhieni i ymgynnull yn y Gampfa i dderbyn gwybodaeth am y bandio, dosbarthiadau cofrestru, y wisg ysgol, y llyfr cyswllt, gweithgareddau pontio, i enwi ond rhai.\nCaiff y disgyblion y cyfle i gyfarfod â’u tiwtoriaid dosbarth, a gwneud ffrindiau newydd.\nBydd lluniaeth ysgafn i bawb yn y Ffreutur ar ddiwedd y noson.\nEdrychwn ymlaen i’ch croesawu.\nDydd Iau, Gorffennaf 13eg.\nDyma gyfle i’r disgyblion drafod ymhellach gyda’r tiwtoriaid dosbarth, a phrofi gwers neu ddwy.\nCaniateir dillad hamdden ar y diwrnod hwn.\nNi fydd angen bagiau ar y disgyblion.\nBydd angen arian ar gyfer cinio – tua £3.50.\nI weld copi o’r llythyr a anfonwyd drwy’r Ysgolion Cynradd cliciwch yma Llythyr i rieni Bl 6 pontio\n/wp-content/uploads/2017/04/StondinPhoto.jpg 1772 17717 Daniel Hughes /wp-content/uploads/2017/05/ysgol-y-strade-logo-2.png Daniel Hughes2017-06-25 16:38:472017-07-04 07:32:51Noson bontio blwyddyn 6\nTaith blwyddyn 7 i LC2 Cystadleuaeth ‘TT Rockstars’